Υποστήριξη Πελατών | Εξυπηρέτηση μετά την πώληση | Stannah\nΑρχ. σελίδα Υποστήριξη Πελατών\nΕξυπηρέτηση μετά την πώληση. Είμαστε εδώ, όποτε μας χρειάζεστε.\nΕάν έχετε απορίες, μικρές ή μεγάλες, είμαστε μόνο ένα τηλεφώνημα μακριά.\nΕίτε αγοράσατε έναν ανελκυστήρα σκάλας, είτε μόλις ολοκληρώθηκε ο έλεγχος σπιτιού, ή ακόμη και αν είστε στην αρχή της διαδικασίας αγοράς, μπορούμε να σας βοηθήσουμε. Είμαστε εδώ για να σας παρέχουμε όσο το δυνατόν περισσότερες πληροφορίες και επιλογές χρειάζεστε. Θέλουμε να σας βοηθήσουμε να κινήστε πάλι ελεύθερα στο σπίτι σας και να ανακτήσετε την ανεξαρτησία σας.\nΗ πρώτη σας κλήση\nΑπό την πρώτη σας επικοινωνία μαζί μας, θέλουμε να σας βοηθήσουμε να βρείτε έναν ανελκυστήρα σκάλας που θα είναι όσο το δυνατόν πιο άνετος για εσάς. Η εξυπηρέτηση που προσφέρουμε είναι εξατομικευμένη. Γι’ αυτό, οι ειδικοί σύμβουλοί μας αφιερώνουν χρόνο για να σας θέσουν τα σωστά ερωτήματα, ώστε να διαπιστώσουμε τι ακριβώς ψάχνετε και πώς θα σας κάνουμε να νιώσετε ασφαλέστεροι στο σπίτι σας. Οι τηλεφωνικοί σύμβουλοί μας θα σας ακούσουν και μπορεί να σας προσφέρουν συμβουλές για την καλύτερη επιλογή που ανταποκρίνεται στις ανάγκες σας. Ωστόσο, τα σημαντικότερα ζητήματα θα επιλυθούν από τους ειδικούς συμβούλους μας, που θα σας επισκεφτούν στο σπίτι σας για να πραγματοποιήσουν τον έλεγχο. Μόνο αν σας γνωρίσουμε και δούμε το σπίτι σας μπορούμε να είμαστε σίγουροι ότι θα σας προσφέρουμε τις καλύτερες και ακριβέστερες συμβουλές για τις δικές σας ανάγκες.\nΜετά την αγορά ανελκυστήρα σκάλας\nΜετά την αγορά του ανελκυστήρα σκάλας, εξακολουθούμε να είμαστε στο πλευρό σας. Χαιρόμαστε πάντα να επικοινωνούμε μαζί σας, οπότε εάν έχετε άλλες απορίες ή δεν είστε σίγουροι για κάτι, καλέστε μας και θα σας βοηθήσουμε.\nΣτην απίθανη περίπτωση που κάτι δεν πάει ακριβώς όπως το περιμένατε , μην ξεχνάτε πως έχετε πλήρη εγγύηση 2 ετών για τον νέο ανελκυστήρα σκάλας σας, που περιλαμβάνει υπηρεσία τεχνικού, όπου και αν βρίσκεστε στην Ελλάδα. Επίσης, έχουμε μια τηλεφωνική γραμμή που μπορείτε πάντα να καλείτε για τεχνική βοήθεια, για παν ενδεχόμενο.\nΕάν οι σκάλες σας στερούν την ενέργειά σας, καλέστε μας και ζητήστε να επικοινωνήσουμε μαζί σας, για να σας βοηθήσουμε να ανακτήσετε την κινητικότητά σας.


Μαρτίου | 2016 | kokkinomallousa Μαρτίου 2016 – kokkinomallousa\n15 Μαρτίου 2016 kokkinomallousa 3 Σχόλια\nΌπως λοιπόν δηλώνει το ισραηλινό ερευνητικό κέντρο Felsenstein, «Μια εξαιρετικά χαμηλή δόση της THC πριν από την ισχαιμία (ανεπαρκής ροή του αίματος) είναι μια ασφαλής και αποτελεσματική θεραπεία που μειώνει την ισχαιμική ζημιά του μυοκαρδίου (έμφραγμα).\nΓια να εκτιμηθεί η επίδραση της THC σ’ αυτή τη μελέτη, οι ερευνητές παρατήρησαν μια σειρά από κοινά σημεία ή/και υπολειπόμενες επιδράσεις των καρδιακών προσβολών. Σε κάθε πρόγραμμα χορήγησης THC η μελέτη ανέφερε βελτίωση σε κάθε μια από τις κατηγορίες.\nΗ τροπονίνη Τ είναι μία ρυθμιστική πρωτεΐνη που βρίσκεται στον καρδιακό μυ, και που διαρρέει στην κυκλοφορία του αίματος, σε περίπτωση καρδιαγγειακής βλάβης. Μεγάλες ποσότητες απ’ αυτήν στο αίμα χρησιμοποιούνται συχνά για τη διάγνωση καρδιακών προσβολών. Οι ερευνητές διαπίστωσαν ότι η θεραπεία με THC μείωσε την ποσότητα της τροπονίνης Τ κατά μέσο όρο 4 νανογραμμάρια ανά χιλιοστόλιτρο.\nΤα κανναβινοειδή θεραπεύουν τις σοβαρές πνευμονοπάθειες\nΝέα έρευνα δείχνει ότι οι χημικές ουσίες της Κάνναβης μπορούν να βοηθήσουν τους ασθενείς που πάσχουν από σοβαρές μορφές της ασθένειας των πνευμόνων.\nΗ οξεία πνευμονική βλάβη, γνωστή επίσης ως Σύνδρομο Οξείας Αναπνευστικής Δυσχέρειας (ARDS), είναι μια απειλητική για τη ζωή κατάσταση που προκαλείται από οξείς τραυματισμούς ή μολύνσεις του πνεύμονα.\nΣτην τελευταία μελέτη, που δημοσιεύτηκε στο περιοδικό ανοικτής πρόσβασης PLOS One, ερευνητές από τη Βραζιλία και τη Γερμανία κατάφεραν να προστατεύσουν ποντίκια από οξεία πνευμονική βλάβη, αυξάνοντας τα επίπεδα ενός από τα ενδοκανναβινοειδή του σώματος, του 2-AG (2-αραχιδονοϋλογλυκερόλη).\n«Το συμπέρασμα ήταν ότι η αναστολή MAGL, και κατά συνέπεια η αύξηση των επιπέδων της 2-AG, παρήγαγε αντιφλεγμονώδη αποτελέσματα σε ένα μοντέλο ποντικού με προκληθείσα ALI (οξεία βλάβη του πνεύμονα), με LPS (λιποπολυσακχαρίτη), ένα εύρημα που θεωρήθηκε αποτέλεσμα της ενεργοποίησης των CB1 και CB2 υποδοχέων».\nΌπως τα κανναβινοειδή που βρέθηκαν στην Κάνναβη, έτσι και η 2-AG δρα σε συγκεκριμένες οδούς στο σώμα, που ονομάζονται υποδοχείς κανναβινοειδών (CB1 και CB2). Τα κύτταρα του ανοσοποιητικού συστήματος είναι γνωστό ότι έχουν υψηλή συγκέντρωση αυτών των υποδοχέων.\nΜε την ενεργοποίηση των υποδοχέων κανναβινοειδών, οι επιστήμονες κατάφεραν επίσης να ελέγξουν την υπερδραστηριότητα του ανοσοποιητικού συστήματος, ενός βασικού παράγοντα σε ένα ευρύ φάσμα φλεγμονωδών ασθενειών, συμπεριλαμβανομένης της οξείας πνευμονικής βλάβης.\nΑπό τη στιγμή που τα κύτταρα του ανοσοποιητικού ταξιδεύουν μέσω του ρεύματος του αίματος, η θεραπεία με κανναβινοειδή θα μπορούσε να χορηγηθεί χωρίς κάπνισμα και να εξακολουθήσει να έχει αποτέλεσμα.\nΟι ερευνητές διεξήγαγαν τα πειράματα χρησιμοποιώντας μια χημική ουσία που ονομάζεται JZL184, η οποία επιβραδύνει την κατάρρευση του 2-AG του σώματος.\nΕνώ τα αποτελέσματα θα πρέπει να επιβεβαιωθούν σε ανθρώπους, η ομάδα καταλήγει στο συμπέρασμα ότι η στόχευση των κανναβινοειδών οδών του σώματος θα μπορούσε να είναι «ένα χρήσιμο θεραπευτικό μέσο για τη θεραπεία των φλεγμονωδών παθήσεων του πνεύμονα».\nΗ μελέτη χρηματοδοτήθηκε από Fundacao de Amparo a Pesquisa do Estado de Sao Paulo (FAPESP) και Cnselho Nacional de Desenvolvimento Cientifico e Tecnologico (CNPq)\nάρθρο: LeafScience (21/11/2013)\nΗ Κάνναβη είναι η πιο δημοφιλής και μη θανατηφόρα ουσία στον κόσμο\nΗ Κάνναβη είναι η πιο δημοφιλής παράνομη ουσία, χωρίς να συμβάλλει στον αριθμό των θανάτων, σύμφωνα με πρόσφατη μελέτη.\nΕρευνητές από τις ΗΠΑ και την Αυστραλία ανέλυσαν στοιχεία σχετικά με την παγκόσμια χρήση ναρκωτικών και διαπιστώθηκε ότι ο εθισμός σε δημοφιλή παυσίπονα όπως το Vicodin, το Oxyconton και η κωδεΐνη ήταν υπεύθυνος για το θάνατο των περισσοτέρων ανθρώπων.\nΗ μελέτη που δημοσιεύθηκε τον περασμένο μήνα στο περιοδικό Lancet, κατέληξε στο συμπέρασμα ότι τα παυσίπονα που πωλούνται στη μαύρη αγορά ήταν υπεύθυνα για τους μισούς περίπου από τους 78.000 εκτιμώμενους θανάτους που προκλήθηκαν από την τοξικομανία το 2010.\nΗ Κάνναβη δεν εκτιμήθηκε να προκάλεσε θανάτους. Ωστόσο, η μελέτη διαπίστωσε ότι η τακτική χρήση Κάνναβης θα μπορούσε να έχει «μια πολύ μικρή συμβολή στην επιβάρυνση ασθενειών» βασισμένη σε προηγούμενες μελέτες που υποδηλώνουν ότι η χρήση της Κάνναβης «πιθανώς επισπεύδει τη σχιζοφρένεια σε ευπαθή άτομα».\nΚαι παρά το γεγονός ότι είναι η πιο ευρέως χρησιμοποιούμενη παράνομη ουσία, η Κάνναβη δεν εντοπίστημε ως σημαντική αιτία της τοξικομανίας.\nΠαρά το γεγονός ότι η Κάνναβη είναι μακράν η πιο συχνά χρησιμοποιούμενη παράνομη ουσία σε παγκόσμιο επίπεδο, η εξάρτηση από Κάνναβη ήταν χαμηλότερη από εκείνη για τις αμφεταμίνες και τα οπιοειδή.\nΠερίπου 163 εκατομμύρια άνθρωποι χρησιμοποίησαν Κάνναβη το 2006, σύμφωνα με στοιχεία από το Γραφείο των Ηνωμένων Εθνών για τα Ναρκωτικά και το Έγκλημα.\nΟ επικεφαλής συγγραφέας της μελέτης, Theo Vos, καθηγητής στο Institute for Health Metrics and Evaluation του Πανεπιστημίου της Ουάσιγκτον, δήλωσε στο Associated Press ότι αν και η μελέτη στηρίχτηκε κυρίως σε στατιστικά μοντέλα που βασίζονται σε εκτιμήσεις του Παγκόσμιου Οργανισμού Υγείας, το συνολικό μήνυμα ήταν αρκετά σαφές.\nΑκόμη και αν δεν είναι πολύ σταθερά τα δεδομένα, μπορούμε να πούμε σίγουρα ότι υπάρχουν προβλήματα ναρκωτικών στα περισσότερα μέρη του κόσμου.\nΟι συγγραφείς κατέληξαν στο συμπέρασμα ότι η παράνομη χρήση ναρκωτικών είναι ένας «σημαντικός παράγοντας» της επιβάρυνσης των ασθενειών παγκοσμίως, έχοντας μεγαλύτερο αντίκτυπο από ότι πολλές ψυχικές διαταραχές και «μεγαλύτερο από όλες τις μητρικές συνθήκες μαζί».\nΟ Vos πρόσθεσε επίσης ότι οι θάνατοι από ναρκωτικά ήταν περισσότεροι στις χώρες με αυστηρές πολιτικές ελέγχου των ναρκωτικών σε σύγκριση με τις χώρες που βασίζονται σε στρατηγικές μείωσης της βλάβης, όπως οι κλινικές μεθαδόνης και τα προγράμματα ανταλλαγής βελονών.\nΗ μελέτη δημοσιεύθηκε πριν από την εκτύπωση και έλαβε χρηματοδότηση από το Australian National Health and Medical Research Council (NHMRC) και το ίδρυμα Bill & Melinda Gates\nάρθρο: LeafScience.com (3/10/2013)\nΠως η Κάνναβη βοηθά στην ανακούφιση από το στρες και το άγχος\nΠολλοί βρίσκουν την Κάνναβη χρήσιμη για την αντιμετώπιση του στρες και του άγχους, και η έρευνα, για να το εξηγήσει, εστιάζει στην επίδρασή της στον εγκέφαλο.\nΌπως δημοσιεύτηκε στο Trends in Pharmacological Sciences, μια ομάδα ειδικών από τα Εθνικά Ινστιτούτα Υγείας (NIH), το Πανεπιστήμιο του Κάλγκαρι και το Πανεπιστήμιο Ροκφέλερ, συνόψισε την τρέχουσα έρευνα για την Κάνναβη και το άγχος.\nΌπως αποδεικνύεται, παρά την ευρεία γκάμα των επιδράσεων της Κάνναβης, η ανακούφιση από το άγχος και το στρες συμβαίνει να είναι ο πιο συχνά αναφερόμενος λόγος για τη χρήση της.\n«Η Κάνναβη και τα παράγωγά της έχουν βαθιές επιπτώσεις σε μια ευρεία ποικιλία των συμπεριφορικών και νευρικών λειτουργιών, που κυμαίνονται από τη διατροφή και το μεταβολισμό μέχρι τον πόνο και τη γνωστική\nλειτουργία. Ωστόσο, επιδημιολογικές μελέτες έχουν δείξει ότι η πιο κοινή αναφορά για τους λόγους της χρήσης της Κάνναβης βασίζεται στην ικανότητά της να μειώνει τα συναισθήματα του στρες, της έντασης\nκαι του άγχους».\nΜελέτες σχετικές με το THC δείχνουν, επίσης, ότι «μπορεί να μειώσει το άγχος σε ασθενείς με διαταραχές άγχους», συνεχίζουν οι συγγραφείς. Από την άλλη πλευρά, μια πολύ μεγάλη δόση μπορεί να έχει το αντίθετο\nαποτέλεσμα σε ορισμένα άτομα.\nΑλλά, ενώ η Κάνναβη έχει από καιρό θεωρηθεί ως αποτελεσματική για την ανακούφιση από το άγχος, η πρόσφατη έρευνα έχει επικεντρωθεί στην νευρολογική δραστηριότητα που είναι υπεύθυνη για το αποτέλεσμα αυτό. Αυτό που οι επιστήμονες γνωρίζουν πλέον είναι ότι η Κάνναβη δρα σε ένα σύστημα του εγκεφάλου που ονομάζεται Ενδοκανναβινοειδές Σύστήμα.\nΕίναι ενδιαφέρον το ότι οι συγγραφείς παραθέτουν επίσης αποδεικτικά στοιχεία που δείχνουν ότι οι αγχώδεις διαταραχές θα μπορούσαν να οφείλονται σε ανωμαλίες αυτού του βιολογικού συστήματος.\n«Η ανακάλυψη του συστήματος ECB (Ενδοκανναβινοειδούς) αύξησε την πιθανότητα τα Ενδοκανναβινοειδή να είναι σημαντικοί ρυθμιστές του άγχους, και να μπορούν να συμβάλουν στις ατομικές διαφορές, στην ιδιοσυγκρασία του άγχους και τον κίνδυνο για αγχώδεις διαταραχές».\nΜεταξύ των διαφόρων λειτουργιών του, το Ενδοκανναβινοειδές Σύστημα πιστεύεται ότι ρυθμίζει με φυσικό τρόπο το άγχος και τα επίπεδά του. Αυτό επιτυγχάνεται μέσα από την απελευθέρωση των χημικών ουσιών\nπου ανήκουν στην ίδια κατηγορία χημικών ουσιών που βρέθηκαν στην Κάνναβη.\nΑν και οι επιστήμονες έχουν εντοπίσει πάνω από 60 διαφορετικά Κανναβινοειδή στο φυτό της Κάνναβης, το κύριο ψυχοδραστικό συστατικό της, η THC (τετραϋδροκανναβινόλη), είναι εντυπωσιακά παρόμοιο με ένα από τα πρώτα Ενδοκανναβινοειδή που ανακαλύφθηκαν στον άνθρωπο, την ανανδαμίδη.\nΕνεργώντας στα ίδια μονοπάτια του εγκεφάλου, και τα δύο φαίνεται να είναι πολλά υποσχόμενα στη θεραπεία του στρες και του άγχους. Έτσι, δεν αποτελεί έκπληξη το ότι οι άνθρωποι που υποφέρουν από υπερβολικό άγχος βρίσκουν ανακούφιση στην Κάνναβη, ένα φαινόμενο που οι επιστήμονες ονομάζουν «αυτο-ίαση».\n«Σημαντικός αριθμός ανθρώπων μπορούν να αυτοθεραπευτούν με την Κάνναβη, σε μια προσπάθεια να μειωθεί το υπερβολικό άγχος».\nΑλλά το εάν η Κάνναβη είναι ο καλύτερος τρόπος στόχευσης του Ενδοκανναβινοειδούς Συστήματος είναι ακόμα προς συζήτηση.\nΣτην πραγματικότητα, οι συντάκτες της τελευταίας έκθεσης υποστηρίζουν ότι η πρόληψη της κατάρρευσης της ανανδαμίδης και η αύξηση των επιπέδων της στον εγκέφαλο, μπορεί να είναι μια καλύτερη εναλλακτική θεραπεία, λόγω των «ανεπιθύμητων επιδράσεων της Κάνναβης». Ωστόσο, χωρίς κλινικές δοκιμές ενός φαρμάκου που μπορεί να το κάνει αυτό, μπορεί να χρειαστεί καιρός μέχρι μια τέτοια εναλλακτική λύση να είναι διαθέσιμη.\nάρθρο: Leaf Science\nΑρχεία σωματικού βάρους που συλλέχτηκαν έως και ένα χρόνο μετά το τέλος της μελέτης, έδειξαν ότι η διατροφική κατάσταση των συμμετεχόντων συνέχισε να βελτιώνεται χωρίς να αναπτύξουν εθισμό ή συμπτώματα υπαναχώρησης, γεγονός που υποδηλώνει ότι η δροναβινόλη ήταν ασφαλής σ’ αυτούς τους ασθενείς με μακροχρόνια νευρική ανορεξία.\nΑσθενείς βρίσκουν την Κάνναβη πιο αποτελεσματική από τα φαρμακευτικά σκευάσματα Κάνναβης\nΊσως για τους ασθενείς είναι καλύτερη η χρήση Κάνναβης παρά η χρήση των φαρμακευτικών της παραγώγων, σύμφωνα με τη μεγαλύτερη μελέτη που έχει γίνει μέχρι σήμερα.\nΕρευνητές από τον Καναδά, τις ΗΠΑ, τη Γερμανία και την Ολλανδία εξέτασαν 953 ασθενείς από 31 χώρες σχετικά με τις εμπειρίες τους με διαφορετικές μορφές της φαρμακευτικής Κάνναβης.\nΤα αποτελέσματα, που δημοσιεύτηκαν στο Journal of Psychoactive Drugs, δείχνουν ότι οι ασθενείς είναι συνολικά περισσότερο ικανοποιημένοι με τη φυσική Κάνναβη. Τα φαρμακευτικά σκευάσματα φάνηκαν\nαποτελεσματικότερα μόνο σε 1 από 9 κατηγορίες, η οποία ήταν «η ευκολία παρασκευής και λήψης του φαρμάκου».\n«Σε γενικές γραμμές, τα φυτικά μη φαρμακευτικά CBMs (φάρμακα βασισμένα στα κανναβινοειδή) έλαβαν, από τους συμμετέχοντες, υψηλότερη βαθμολογία από τα φαρμακευτικά προϊόντα που περιέχουν κανναβινοειδή».\nΗ μελέτη αυτή μπορεί να είναι ανεπιθύμητη είδηση για τις εταιρείες που κατασκευάζουν φαρμακευτικά προϊόντα βασισμένα στην Κάνναβη, όπως τα Marinol και Sativex.\nΠαρά το γεγονός ότι γίνεται όλο και περισσότερο αποδεκτή από τους επαγγελματίες της υγείας, οι ασθενείς φαίνεται να βρίσκουν τη φυσική Κάνναβη ανώτερη όταν πρόκειται για την απαιτούμενη δόση, την έναρξη\nκαι τη διάρκεια των επιπτώσεων και, ίσως το πιο σημαντικό, το προφίλ των παρενεργειών.\n«Εκτός από την ανάγκη να τυποποιηθούν τέτοια προϊόντα και να ελέγχεται η ποιότητα, τα στοιχεία μας δείχνουν ότι συνολικά υπάρχει ικανοποίηση με παρασκευάσματα από ολόκληρο το φυτό, που είναι προσιτά και μπορούν να χορηγηθούν εισπνεόμενα ή σε μορφή βάμματος».\nΑπό τις διάφορες μεθόδους λήψη Κάνναβης, η ατμοποίηση αναφέρθηκε να έχει τις λιγότερες παρενέργειες, ακολουθούμενη από τη μορφή ροφήματος και καπνίσματος. Οι ασθενείς αναφέρουν επίσης ότι τους κόστισε περισσότερο η αγορά φαρμακευτικών σκευασμάτων Κάνναβης από ότι της ίδιας της Κάνναβης.\nΟι ερευνητές, που συμπεριέλαβαν μόνο απαντήσεις από ασθενείς που είχαν δοκιμάσει τουλάχιστον δύο διαφορετικές μορφές της φαρμακευτικής Κάνναβης, προειδοποιούν ότι τα αποτελέσματα έχουν περιορισμούς.\nΓια παράδειγμα, τα σπιτικά παρασκευάσματα Κάνναβης επιτρέπουν περισσότερη παραμετροποίηση από τα τυποποιημένα φαρμακευτικά προϊόντα, πράγμα που μπορεί να βελτιώσει την εμπειρία του ασθενούς.\nΑκόμη, οι συγγραφείς πιστεύουν ότι τα τελευταία στοιχεία δείχνουν «μια ευρεία εικόνα» της τρέχουσας εμπειρίας των ασθενών με το φάρμακο της Κάνναβης και μπορεί να είναι χρήσιμα για «περαιτέρω ανάπτυξη ασφαλών και αποτελεσματικών φαρμακευτικών αγωγών με βάση μόνο την Κάνναβη και τα κανναβινοειδή».\nΗ μελέτη χρηματοδοτήθηκε από το International Assocation for Cannabinoid Medicine (IACM) και το Bedrocan BV.\nάρθρο: LeafScience.com (Νοε. 2013)\n«ισχυρή» αντιβακτηριακή δράση σε μια ποικιλία gram-θετικών,\nE. coli και Staph (S. aureus). Η CBC έδειξε επίσης «ήπια έως μέτρια»\n«αλληλεπιδρώντας με αρκετούς στόχους που εμπλέκονται στον έλεγχό του».\nγια τη θεραπεία του πόνου χωρίς την παρουσία του «φτιαξίματος».\n«Τα περισσότερα «καταχρηστικά ναρκωτικά» καταστέλλουν τη νευρογένεση.\nΜόνο η Κάνναβη προωθεί νευρογένεση». Οπιούχα, αλκοόλ, νικοτίνη και κοκαΐνη\nΜελέτη: Εκχυλίσματα Κάνναβης πλούσια σε Κανναβιδιόλη (CBD),\nμπορούν να αντιμετωπίουν τον καρκίνο του παχέος εντέρου.\nΜια πρόσφατη μελέτη προσθέτει λίγο περισσότερο λάδι στη φωτιά.\nΧρηματοδοτήθηκε μερικώς από την GW Pharmaceuticals και εισηγείται ότι τα εκχυλίσματα Κάνναβης πλούσια σε κανναβιδιόλη (CBD), μπορεί να είναι μια αποτελεσματική θεραπεία για τον καρκίνο του παχέος εντέρου.\n«Ερευνητές θεραπεύουν τον καρκίνο του παχέος εντέρου σε ποντίκια με εκχυλίσματα πλούσια σε CBD».\nΗ έρευνα έχει δείξει προ πολλού ότι η φαρμακευτική Κάνναβη θα μπορούσε να είναι ευεργετική για τους ασθενείς με καρκίνο. Χρησιμοποιείται συχνά για την αντιμετώπίση των αρνητικών συνεπειών της χημειοθεραπείας και μελέτες δείχνουν ότι το φυτό θα μπορούσε να χρησιμεύσει από μόνο του ως μια αποτελεσματική θεραπεία του καρκίνου.\n«Μια φυτική φαρμακευτική ουσία (BDS) με υψηλά επίπεδα κανναβιδιόλης (CBD) ανέστειλε την ανάπτυξη των κυττάρων του όγκου».\nΗ κανναβιδιόλη (CBD), μοιάζει λιγότερο «στιγματισμένη» από την\nτετραϋδροκανναβινόλη (THC), το ψυχοτρόπο κανναβινοειδές που ευθύνεται για το «φτιάξιμο» που συνδέεται με την Κάνναβη και φαίνεται να είναι ένας υποσχόμενος τρόπος για τη θεραπεία μιας ποικιλίας καρκίνων. Με τη σειρά της, η CBD έχει τύχει μεγάλης προσοχής τα τελευταία χρόνια.\nΤώρα, μια ομάδα ερευνητών από την Ιταλία και τη Βρετανία αναφέρουν ότι εκχυλίσματα Κάνναβης πλούσια σε κανναβιδιόλη (CBD), μπορούν να βοηθήσουν στην πρόληψη της γένεσης και εξάπλωσης του καρκίνου του παχέος εντέρου σε ποντίκια. Η μελέτη τους δημοσιεύθηκε στο Phytomedicine της 27ης Δεκεμβρίου.\nΈχει προταθεί ότι η απομόνωση της κανναβιδιόλης (CBD) από το φυτό της Κάνναβης θα μπορούσε να προσφέρει μια αποτελεσματική θεραπευτική επιλογή για όσους δεν επιθυμούν το στιγματισμένο «φτιάξιμο». Ωστόσο, τα προαναφερθέντα ευρήματα δείχνουν ένα ελάττωμα σ’ αυτή τη λογική.\nΗ κανναβιδιόλη (CBD), σίγουρα έχει τα οφέλη της, αλλά δεν είναι μόνη της σ’ αυτό το θέμα. Η τετραϋδροκανναβινόλη (THC), η κανναβιχρωμίνη (CBC), η τετραϋδροκανναβιβαρίνη (THCV), και τα υπόλοιπα κανναβινοειδή έχουν συνδεθεί με μια ποικιλία από θεραπευτικά οφέλη. Τα τερπένια που έχουν επίσης εντοπιστεί στην Κάνναβη πιστεύεται ότι μπορούν να βελτιώσουν την αποτελεσματικότητά της.\nάρθρο: Drake Dorm (9/1/2014)\nΜε την ελπίδα να διευρύνει τις γνώσεις μας πάνω σ’ αυτή τη σχέση, μια ομάδα ερευνητών από το Πανεπιστήμιο του Μάντσεστερ και το Πανεπιστήμιο του Λάνκαστερ (Ηνωμένο Βασίλειο) δημοσίευσε το άρθρο «Η επίπτωση της χρήσης Κάνναβης στην κλινική έκβαση σε πρόσφατη εκδήλωση ψύχωσης», στο Schizophrenia Bulletin τον περασμένο μήνα. Τα αποτελέσματά δείχνουν ότι η Κάνναβη δεν επιδεινώνει την εμπειρία της σχιζοφρένειας και αυτό μπορεί όντως να βοηθήσει.\nΣύμφωνα με τα αποτελέσματα, «Δεν υπήρξε καμία ένδειξη συγκεκριμένου συσχετισμού μεταξύ της χρήσης Κάνναβης και των θετικών συμπτωμάτων, των αρνητικών συμπτωμάτων, της υποτροπής ή της εισαγωγής στο νοσοκομείο».\nΑξίζει να σημειωθεί ότι οι ασθενείς που κατανάλωσαν Κάνναβη έδειξαν βελτίωση της γνωστικής λειτουργίας συνολικά. «Η χρήση Κάνναβης σχετίστηκε με τη βελτίωση της εν γένει λειτουργίας, ένα εύρημα που ήταν επίσης εμφανές σε προηγούμενη μελέτη μας με ένα δείγμα ασθενών με μεγαλύτερο ιστορικό».\nΕν κατακλείδι, η ερευνητική ομάδα της Δρ Barrowclough προσδιόρισε ότι μικρότερες δόσεις Κάνναβης «μπορεί να συνδέονται άμεσα με τη βελτίωση του άγχους και της γνωστικής λειτουργίας σε σχιζοφρενείς ασθενείς, αλλά όχι άλλων ειδικών συμπτωμάτων». Ζητούν τη διεξαγωγή περαιτέρω έρευνας προκειμένου να αποκτήσουν βαθύτερη κατανόηση αυτού του «κλινικά σημαντικού πεδίου μελέτης».\nΑλλά η ντοπαμίνη είναι ένας ιδιαίτερα σημαντικός νευροδιαβιβαστής. Συχνά αποκαλείται το χημικό «νιώθω καλά», διότι είναι άμεσα υπεύθυνη για τα συναισθήματα της ευχαρίστησης και της ανταμοιβής. Οι νευρώνες της ντοπαμίνης είναι ιδιαίτερα συγκεντρωμένοι σε ένα τμήμα του εγκεφάλου που ονομάζεται επικλινής πυρήνας, το οποίο μερικές φορές αναφέρεται ως το κέντρο ανταμοιβής του εγκεφάλου.\nΜια μελέτη που δημοσιεύθηκε το 2013 διαπίστωσε επίσης ότι οι χρήστες Κάνναβης μπορεί να έχουν χαμηλότερα επίπεδα ντοπαμίνης από ότι το μέσο άτομο. Μια εξήγηση για αυτό είναι η υπόθεση «αυτοθεραπεία», η οποία περιγράφει την τάση των ατόμων που πάσχουν από διαταραχές της ντοπαμίνης, όπως τα άτομα με ΔΕΠΥ (Διαταραχή Ελλειμματικής Προσοχής και Υπερκινητικότητας), να χρησιμοποιούν ουσίες που αυξάνουν την ντοπαμίνη.\nΑυτό το προφίλ των παραγόντων ονομάζεται «σφιγγολιπίδιο Rheostat». Αν η τιμή του ενδογενούς κεραμιδίου (ένας μεταβολίτης σηματοδότης της σφιγγοσίνης-1-φωσφορικής) είναι χαμηλή, το κύτταρο έχει ισχυρή ζωτικότητα.\nΤο κλειδί σ’ αυτή τη διαδικασία είναι η συσσώρευση κεραμιδίου στο σύστημα. Αυτό σημαίνει να παίρνουν θεραπευτικές ποσότητες του CBD και του THC, σταθερά, επί ένα χρονικό διάστημα, διατηρώντας μεταβολική πίεση σ’ αυτό το μονοπάτι του θανάτου των καρκινικών κυττάρων.\nΑν παρατηρήσουμε πώς γίνεται η διεργασία σε κυτταρικό επίπεδο και που φτιάχνει το σώμα τα ενδοκανναβινοειδή, θα δούμε ότι τα ενδοκανναβινοειδή έχουν την προέλευσή τους από τα νευρικά κύτταρα, ακριβώς στις συνάψεις. Όταν το σώμα είναι σε κίνδυνο λόγω ασθένειας ή τραυματισμού, καλεί επίμονα το ενδοκανναβινοειδές σύστήμα και κατευθύνει το ανοσοποιητικό σύστημα για να φέρει θεραπεία. Εάν αυτό το ομοιοστατικό σύστήμα αποδυναμωθεί, τότε τα εξωκανναβινοειδή δρουν θεραπευτικά, βοηθώντας τον οργανισμό με τον πιο φυσικό τρόπο. Για να δούμε πως λειτουργεί αυτό, έχουμε απεικονίσει το κανναβινοειδές ως ένα τρισδιάστατο μόριο, όπου ένα τμήμα του μορίου έχει ρυθμιστεί ώστε να ταιριάζει με το νεύρο ή την ανοσολογική θέση του κυτταρικού υποδοχέα, ακριβώς όπως ένα κλειδί σε μία κλειδαριά. Υπάρχουν τουλάχιστον δύο είδη θέσεων των υποδοχέων των κανναβινοειδών, CB1 (CNS) και CB2 (ανοσοποιητικό). Σε γενικές γραμμές το CB1 ενεργοποιεί το σύστημα μηνυμάτων του ΚΝΣ, και το CB2 ενεργοποιεί το ανοσοποιητικό σύστημα, αλλά είναι πολύ πιο πολύπλοκο απ’ αυτό. Τόσο το THC όσο και το ανανδαμίδιο ενεργοποιούν τις δύο θέσεις των υποδοχέων. Άλλα κανναβινοειδή ενεργοποιούν τη μια ή την άλλη θέση των υποδοχέων. Μεταξύ των ποικιλιών της κάνναβης, η ποικιλία Sativa τείνει προς τον υποδοχέα CB1, ενώ η ποικιλία Indica τείνει προς τον υποδοχέα CB2. Έτσι, η Sativa είναι πιο νευροδραστική, ενώ η Indica είναι πιο ανοσοδραστική. Ένας άλλος παράγοντας είναι ότι η Sativa κυριαρχείται από THC κανναβινοειδή (τετραϋδροκανναβινόλη), ενώ η Indica περιέχει κυρίως CBD (κανναβιδιόλη).\nΤο σώμα αναγεννά καλύτερα όταν είναι κορεσμένο με Φυτο-κανναβινοειδή, τα οποία μπορούν να βρεθούν στην Κάνναβη. Τα Κανναβινοειδή μπορούν κάλλιστα να είναι η καλύτερη αντικαρκινική ουσία που υπάρχει! «Η Κανναβινοειδής δραστικότητα του συστήματος είναι νευροπροστατευτική και η αύξησή της θα μπορούσε να είναι μια πολλά υποσχόμενη στρατηγική για την επιβράδυνση της εξέλιξης της γήρανσης του εγκεφάλου και για την ανακούφιση των συστημάτων των νευροεκφυλιστικών διαταραχών». – Andras Biokei Ο Gery Wenk, καθηγητής της νευρολογίας, της ανοσολογίας και της ιατρικής γενετικής στο Πανεπιστήμιο του Ohio State, που διεξήγαγε κάποιες έρευνες που προήλθαν από μελέτες από τη Γερμανία, δήλωσε ότι αυτό είναι ένα θετικό βήμα και ότι είναι ενθαρρυντικό το να βλέπουμε την ενδεχόμενη ανάπτυξη των λύσεων μέσω των Κανναβινοειδών, χωρίς να τις απορρίπτουμε.\nΝα τι είπε: «Έχω προσπαθήσει να βρω ένα φάρμακο που θα μειώσει τις φλεγμονές στον εγκέφαλο και θα αποκαταστήσει την γνωστική λειτουργία σε αρουραίους για πάνω από 25 χρόνια. Τα Κανναβινοειδή είναι η πρώτη και μόνη κατηγορία φαρμάκων που έχουν ποτέ αποδειχθεί αποτελεσματικά.\nΝομίζω ότι η αντίληψη για αυτό το φάρμακο αλλάζει και στο μέλλον οι άνθρωποι θα είναι λιγότερο φοβισμένοι».\nΟ Biokei-Gorzo και οι συνεργάτες του, δήλωσαν ότι το μεγαλύτερο εμπόδιο στο να προχωρήσει η έρευνά τους, είναι οι κοινωνικές και πολιτικές προκλήσεις. «Αυτό δεν είναι κάτι νέο, ο κόσμος μας φαίνεται να κυριαρχείται από τα συστήματα πεποιθήσεων και όχι από το προφανές γεγονός. Είναι απογοητευτικό να βλέπουμε τις πεποιθήσεις και την πειθώ να παρακάμπτουν την αλήθεια.\nΌσον αφορά την ιατρική της χρήση, νομίζω ότι δε χρειάζεται καν να το συζητάμε. Πιστεύω απόλυτα ότι η φύση προορίζει την Κάνναβη για να χρησιμοποιηθεί για την υγεία, λόγω των θεραπευτικών της ιδιοτήτων».\nΗ επιληψία θεραπεύτεται με μαριχουάνα\nΤο Ίδρυμα Επιληψίας των ΗΠΑ ζητά να τεθεί τέλος στους ομοσπονδιακούς περιορισμούς της ιατρικής μαριχουάνας, υπό το πρίσμα των πιθανών οφελών της για την αντιμετώπιση της επιληψίας.\nΤην Πέμπτη, το ίδρυμα δημοσίευσε μια δήλωση που πιέζει για την νόμιμη πρόσβαση στην ιατρική μαριχουάνα σε εθνικό επίπεδο.\n«Εάν ένας ασθενής και ο γιατρός του αισθάνονται ότι η μαριχουάνα είναι η καλύτερη επιλογή για τη θεραπεία τους, τότε θα πρέπει να έχουν ασφαλή, νόμιμη πρόσβαση στην φαρμακευτική μαριχουάνα και αυτό πρέπει να γίνει τώρα.»\nΗ δήλωση, που γράφτηκε από τον επικεφαλής για την επιληψία στο Ίδρυμα Philip M. Gattone τον πρόεδρο Warren Lammert ο οποίος σημειώνει ότι οι κλινικές δοκιμές έχουν ήδη ξεκινήσει αποσπώντας από την μαριχουάνα την χημική ουσία που ονομάζεται κανναβιδιόλη (CBD).\nΟι ομοσπονδιακοί περιορισμοί όμως καθιστούν τη μελέτη των χημικών άσκοπα πολύ δύσκολη , συνεχίζει η ανακοίνωση. Ο κόσμος που αναμένει αυτή την έγκριση είναι πάρα πολύς και λίγοι όμως είναι αρκετά τυχεροί ωστε να έχουν εγκριθεί για την χρήση της κανναβης. Οι περισσότεροι πρέπει να περιμένουν αρκετά για την τελική έγκριση του FDA.\nΑρκετές οικογένειες έχουν μεταναστεύσει στο Κολοράντο όπου η απόκτηση του ελαίου της κάνναβης με CBD είναι ήδη νόμιμη.\nΟ ειδικός για την επιληψία Δρ Orrin Devinsky λέει ότι ευχαρίστως θα συνταγογραφήσει μαριχουάνα προκειμένου να βοηθηθεί ο κόσμος , σε δήλωση του στην Νέα Υόρκη πρόσφατα . Ο μόνος περιορισμός είναι να δοθεί από την πολιτεία η κατάλληλη άδεια.\nΟ Δρ. Orrin επίσης δηλώνει ότι ολες οι έρευνες που έχουν γίνει μέχρι στιγμής σε ζώα αλλά και σε ανθρώπους είχαν τεράστια επιτυχία. Το CBD και το THC , οι βασικές ουσίες της κάνναβης μπορούν να σταματήσουν τις κρίσεις.\nΤο Ίδρυμα Επιληψίας προτρέπει οπωσδήποτε οτι πρέπει άμεσα να γίνει επαναπρογραμματισμός του ομοσπονδιακού νόμου και στους νόμους του κράτους ώστε να αυξηθεί η πρόσβαση στην ιατρική μαριχουάνα ως θεραπευτική επιλογή για την επιληψία.\nΔοσολογία του κανναβινέλαιου και πως να το παίρνετε\nΓια τους περισσότερους ανθρώπους χρειάζονται περίπου 60 γραμμάρια λάδι κάνναβης για να σκοτώσει τους περισσότερους καρκίνους. Για τον μέσο άνθρωπο θα χρειαστούν περίπου 90 ημέρες μέχρι να καταπιεί και τα 60 γραμμάρια για την θεραπεία με Κανναβινέλαιο.\nΕίναι σημαντικό να θυμόμαστε ότι η θεραπεία των 60 γραμμαρίων-90 ημερών είναι απλά μια σύσταση και το σημείο εκκίνησης.\nΓια μερικούς ανθρώπους μπορεί να χρειαστεί περισσότερος χρόνος για να τελειώσει η θεραπεία τους.\nΘα πρέπει κάποιος να ξεκινήσει από την δια του στόματος πρόσληψη με τρεις δόσεις Κανναβινέλαιου την ημέρα.\nΓια την πρώτη εβδομάδα κάθε δόση θα πρέπει να είναι όσο το μέγεθος μισού κόκκου λευκού ρυζιού. Αφού το λάδι έχει ληφθεί για μια εβδομάδα, αρχίζουμε να διπλασιάζουμε τη δόση.\nΗ δόση θα πρέπει να διπλασιάζεται κάθε τέσσερις ημέρες μέχρι να φτάσει στο 1 γραμμάριο την ημέρα.\nΟι περισσότεροι άνθρωποι φτάνουν στο σημείο όπου μπορούν να καταπιούν 1 γραμμάριο την ημέρα σε περίπου 30-35 ημέρες.\nΌταν η πρόσληψη ενός γραμμαρίου Κανναβινέλαιου την ημέρα επιτυγχάνεται, η δοσολογία θα πρέπει να συνεχιστεί σε αυτό το ρυθμό μέχρι ο καρκίνος να εξαφανιστεί.\nΚάποιοι, ωστόσο, έχουν αυξήσει τις καθημερινές τους δόσεις μέχρι και στα 2 γραμμάρια ή περισσότερο. Δεδομένου ότι οι δόσεις έναρξης του Κανναβινέλαιου είναι τόσο μικρές, βοηθάει πολύ η χρήση μιας σύριγγας για την μεταφορά του σε άδειες κάψουλες. Αυτό επιτρέπει η δοσολογία του Κανναβινέλαιου να είναι πολύ ακριβής για αρχάριους ή παιδιά που ξεκινούν την θεραπεία.\nΗ ακριβής δοσολογία είναι σημαντική έτσι ώστε η όποια παρενέργεια να μπορεί να αποφευχθεί όσο το δυνατόν περισσότερο.\nΕπίσης οι σύριγγες είναι κατάλληλες και για την αποθήκευη του Κανναβινέλαιου. Η δοσολογία με την μέθοδο της μεταφοράς του Κανναβινέλαιου από σύριγγα σε άδειες κάψουλες, θα επιτρέψει επίσης στον ασθενή ή στον φροντιστή να προετοιμάσει τις δόσεις του πολλές μέρες ή ακόμα και εβδομάδες νωρίτερα.\nΑυτό καθιστά εύκολο για έναν ασθενή να παρακολουθεί πόσο λάδι παίρνει και κάθε πότε το παίρνει. Καθιστά επίσης εύκολο το προστεθεί το Κανναβινέλαιο σε οποιαδήποτε άλλη από του στόματος θεραπευτική αγωγή στην οποία μπορεί να βρίσκεται ο ασθενής. Η μικρή δοσολόγηση του ελαίου κατά τη διάρκεια των πρώτων 30 ημερών επιτρέπει στο σώμα να δημιουργήσει ομαλά την ανοχή του σ’ αυτό.\nΟι ασθενείς που βιώνουν έντονη παρενέργεια ή υπερβολική κόπωση κατά τη διάρκεια της ημέρας, μπορούν να μειώσουν λίγο τη δόση τους κατά τη διάρκεια των ωρών την ημέρας και να την αυξήσουν ελαφρά πριν πέσουν για ύπνο. Αυτό θα βοηθήσει στην ποιότητα του ύπνου και στην οικοδόμηση της ανοχής σας ενώ κοιμάστε.\nΌλοι έχουμε διαφορετικές ανοχές για οποιαδήποτε φαρμακευτική αγωγή. Το μέγεθος και το σωματικό βάρος ενός ατόμου δεν έχει να κάνει με την ανοχή του στο Κανναβινέλαιο. Θα πρέπει να γνωρίζετε ότι κατά τη θεραπεία με Κανναβινέλαιο είναι επίσης πιθανό να μειωθεί η αρτηριακή σας πίεση.\nΑν επί του παρόντος παίρνετε ένα φάρμακο της αρτηριακής πίεσης είναι πιθανό να μην το χρειάζεστε πιά από τη στιγμή που θα ξεκινήσετε το λάδι κάνναβης.\nΑπαιτείται όμως στενή παρακολούθηση της αρτηριακής σας πίεσης για να βεβαιωθείτε ότι μπορείτε να σταματήσετε να παίρνετε τα φάρμακά σας. Μετά το τέλος της θεραπείας με Κανναβινέλαιο, το να συνεχιστεί η χρήση του είναι μια πολύ καλή ιδέα. Αφού ο καρκίνος έχει φύγει, μπορείτε να εξακολουθήσετε να παίρνετε το λάδι σε πολύ μειωμένες δόσεις. Η λήψη ενός γραμμαρίου τον μήνα είναι μια καλή δόση για τη διατήρηση της υγείας σας.\nΥπήρξαν άνθρωποι που έχουν βιώσει ήπια και προσωρινά συμπτώματα μετά το τέλος της θεραπείας με κανναβινέλαιο, οι οποίοι δεν συνέχισαν με δόσεις συντήρησης ούτε με την χρήση της κάνναβης με οποιοδήποτε άλλο τρόπο, όπως της εξάτμισης, οι οποίοι εμφάνισαν συμπτώματα έλλειψης ύπνου, απώλειας όρεξης, εφίδρωσης και έλλειψης σεξουαλικής επιθυμίας, συμπτώματα που είχαν εξαφανιστεί μέσα σε 7 ημέρες.\nάρθρο: Lincoln Horsley\nτο αυθεντικό άρθρο εδώ: http://www.cureyourowncancer.org/dosage.html\nΗ κάνναβη διαλύει καρκινικό όγκο απο νεαρό βρέφος\nΔημιουργία σύλλογου για ασθενείς που κάνουν χρήση φαρμακευτικής κάνναβης\nΚάνναβη θα καλλιεργεί ο ιταλικός στρατός\nΘεραπευτική κάνναβη για… την επιληψία\nΤΟ ΕΝΔΟΚΑΝΝΑΒΙΔΟΕΙΔΕΣ ΣΥΣΤΗΜΑ ΚΑΙ ΠΩΣ Η ΜΑΡΙΧΟΥΑΝΑ ΘΕΡΑΠΕΥΕΙ ΤΟΝ ΚΑΡΚΙΝΟ\nΤο Φόρουμ της Κάνναβης\nΑν ενδιαφέρεστε για ποιοτικά φυτά, τότε βρείτε τους καλύτερους σπόρους κάνναβης από την Ολλανδία!\nΤο Zamnesia τα έχει όλα και στέλνει όλα!\nΦΙΛΑ ΜΕ…ΝΑΙ ΝΑΙ ΦΙΛΑ ΜΕ\n9 Μαρτίου 2016 kokkinomallousa 6 Σχόλια\nΧΡΟΝΙΑ ΠΟΛΛΑ ΚΥΡΙΕΣ ΜΟΥ ΟΛΟΥ ΤΟΥ ΚΟΣΜΟΥ\n8 Μαρτίου 2016 kokkinomallousa 2 Σχόλια\n8 Μαρτίου 2016 kokkinomallousa 1 σχόλιο


Η ΚΥΒΕΡΝΗΣΗ ΙΣΟΡΡΟΠΕΙ ΣΕ ΚΙΝΟΥΜΕΝΗ ΑΜΜΟ – xOrisOria News\nΆλλωστε, θα πρέπει να γνωρίζουμε πως το χρέος μας δεν είναι διαχειρίσημο και θα μπορούσε να το διαπραγματευθεί μόνο μια κυβέρνηση που θα είχε τη διάθεση να «σπάσει αυγά» με την τρόικα. Όπως επίσης, δεν πρέπει να ξεχνάμε πως στη διόγκωση του χρέους μας συμμετείχαν όλες οι μειοδοτικές μεταπολιτευτικές κυβερνήσεις της πατρίδας μας, οι οποίες έπαιρναν αφειδώς δανεικά και αγύριστα, τα οποία στο μεγαλύτερο μέρος τους πήγαιναν από τους κυβερνώντες, στη δημιουργία ενός υπεράριθμου και δυσκίνητου δημόσιου τομέα, που μόνο τον πολίτη δεν εξυπηρετούσε και στην αλόγιστη αύξηση των δημοσίων δαπανών. Κάπως έτσι, συντηρείτο το πελατειακό κράτος που έδινε στα δυο κόμματα εξουσίας συνεχείς τετραετίες διακυβέρνησης, του εν υπνώσει Ελληνικού λαού στις εφήμερες και πρόσκαιρες απολαύσεις, που δυστυχώς τελείωσαν και τώρα εισπράττει την ωμή πραγματικότητα της εξαθλίωσης και της δυστυχίας. Από την πλευρά της η Ευρωπαϊκή Ένωση ποτέ επί δεκαετίες ολόκληρες δεν άσκησε κανένα απολύτως έλεγχο στη διαχείριση των συνεχών δανείων που έδινε στην Ελλάδα, κατά την άποψή μου στοχευμένα, με αποτέλεσμα να δημιουργηθεί ο σημερινός δημοσιονομικός οικονομικός εκτροχιασμός της χώρας και ο οποίος δεν μπορεί «να μαζευτεί», έχοντας ως αποτέλεσμα την ολοσχερή υποδούλωσή μας στις δαγκάνες των κερδοσκόπων – τοκογλύφων, αιμοσταγών απογόνων του Αδόλφου Χίτλερ. Αλλά και σήμερα, η τρόικα σε κάθε επίσκεψή της στην Ελλάδα ζητάει την επιβολή νέων μέτρων που εξαθλιώνουν περαιτέρω τον Ελληνικό λαό. Γιατί οι δανειστές μας θέλουν να φτάσουν τη χώρα στα όριά της προκειμένου να εξαγοράσουν ότι στέκεται και ότι κινείται σε τούτη την ευλογημένη πατρίδα. Και η κυβέρνησή μας, τάχατες θεωρεί πως μπορεί να διαπραγματευθεί, όταν γνωρίζει τις προθέσεις των «εταίρων» μας.\nΟσονούπω, θα ακούσετε τον χειραγωγούμενο από τη Μέρκελ, ελέω Siemens – μονίμως δίπλα του βρίσκεται ο τοποτηρητής της και άνθρωπος της γερμανικής εταιρείας, Σταύρος Παπασταύρου – Αντώνη Σαμαρά να μας υπόσχετε πως θα διαπραγματευτεί το χρέος μας, υπερήφανα και σθεναρά. Θα χτυπήσει δήθεν, δυνατά το χέρι στο διαπραγματευτικό τραπέζι και θα πει με στεντόρεια φωνή στους δανειστές μας: «Οι κοινωνίες έχουν κλίμακα αντοχής και η Ελληνική κοινωνία προ πολλού την ξεπέρασε». Όμως εσείς μην ακούτε και μην πιστέψετε τη σύγχρονη Κασσάνδρα. Θα διαψευσθεί όπως έχει διαψευσθεί τόσες και τόσες φορές! Επί παραδείγματι, δεν είναι νωπή ακόμη η φωνή του στα αυτιά μας, όταν υποσχόταν πως σε βάθος 7ετίας θα υπάρξουν 700 χιλ. νέες θέσεις εργασίας; Από την ημέρα που το υποσχέθηκε, κλείνουν όλα τα εργοστάσια στην Ελλάδα, όπως του Ομίλου Siemens (BSH, ΕΒΙΟΠ-ΤΕΜΠΟ), και η πολλά υποσχόμενη ανάπτυξη, είναι το ξεπούλημα υγιών και κερδοφόρων επιχειρήσεων, όπως της «μικρής» ΔΕΗ. Όσον δε, αφορά το θρυλούμενο «πρωτογενές πλεόνασμα», είναι ισχυρότερο ψέμα και από εκείνου του ψέματος που διατυμπανίζει δεξιά και αριστερά, πως δηλαδή η χώρα από το Σεπτέμβριο θα βγει στις αγορές. Γιατί, για το «πρωτογενές πλεόνασμα», ας ρωτήσει κάποιος έναν πολίτη που έχει καταθέσει τα χαρτιά του για να απολαύσει το συνταξιοδοτικό του δικαίωμα μετά από 38-40 χρόνια εργασίας, σε πόσο χρονικό διάστημα θα εισπράξει τη σύνταξή του. Η απάντηση: Σε 3 χρόνια την κύρια και σε 4-5 την επικουρική. Έτσι λοιπόν, δημιουργείται το «πρωτογενές πλεόνασμα».\nΩστόσο, θα μπορούσε κάποιος να διαρωτηθεί! Η αντιπολίτευση τι ακριβώς κάνει; Ήδη τα κόμματα της συγκυβέρνησης στις πρόσφατες ευρωεκλογές κατέλαβαν τη δεύτερη και την τέταρτη θέση στην προτίμηση των Ελλήνων πολιτών. Τι κάνει τελικά ο ΣΥΡΙΖΑ ως πρώτο κόμμα; Έχει την δυνατότητα να συσπειρώσει όλα τα άλλα κόμματα της αντιπολιτεύσεως; Η προχθεσινή συζήτηση στη Βουλή για την πώληση από πλευράς κυβερνήσεως της «μικρής» ΔΕΗ, απέδειξε πως όχι. Γιατί, ενώ απαιτείτο μια ενιαία πρόταση από την πλευρά της αντιπολιτεύσεως που θα την στήριζαν 120 Βουλευτές (είχαν βρεθεί), προκειμένου να οδηγήσουν την κυβέρνηση σε συζήτηση στην Ολομέλεια της Βουλής για τη διενέργεια δημοψηφίσματος με θέμα την πώληση της «μικρής» ΔΕΗ, τα κόμματα της αντιπολιτεύσεως, ζώντας στον μικρόκοσμό τους, κατέθεσαν πέντε διαφορετικές προτάσεις και έτσι έδωσαν το δικαίωμα στην κυβέρνηση να βρει «παραθυράκια» για να αποφύγει το δημοψήφισμα και να ψηφίσει κατά πλειοψηφία την πώληση της «μικρής» ΔΕΗ.


Εκδήλωση με θέμα ‘Data as a Common Ground-Networking Event’\nΤο ITICA MRG του οργανισμού CYENS και το Thinker Maker Space, οργανώνουν εκδήλωση με θέμα ‘Data as a Common Ground-Networking Event’. Στην εκδήλωση θα συμμετάσχει ένα ποικιλόμορφο γκρουπ από τεχνολόγους, εκπρόσωπους του δημοσίου τομέα, της τοπικής βιομηχανίας καθώς και ερευνητές και καλλιτέχνες με στόχο να αναλύσουν τη δυναμική των δεδομένων στις δίκες τους εφαρμογές και πως αυτές συνδέονται με το Κυπριακό πλαίσιο και πραγματικότητα.\nΈρευνα αναφορικά με τον αντίκτυπο των Ανοικτών Δεδομένων στην Κύπρο\nΤο Τμήμα Δημόσιας Διοίκησης και Προσωπικού (ΤΔΔΠ) του Υπουργείου Οικονομικών, σε συνεργασία με την Deloitte Limited, διεξάγει έρευνα αναφορικά με τον αντίκτυπο των Ανοικτών Δεδομένων στην Κύπρο. Σκοπός της έρευνας είναι η διερεύνηση, αξιολόγηση και επιμέτρηση του αντικτύπου που έχουν επιφέρει τα Ανοικτά Δεδομένα στην Κύπρο στους τομείς της οικονομίας, της κοινωνίας, της πολιτικής και του περιβάλλοντος, ως αποτέλεσμα της σχετικής πολιτικής που εφαρμόζεται.\nΑλλαγές στα Δεδομένα GTFS των Δημοσίων Μεταφορών\nΤο Υπουργείο Μεταφορών, Επικοινωνιών και Έργων ανακοικώνει ότι με ισχύ από τις 15 Φεβρουαρίου 2021, αλλάζει ο τρόπος διάθεσης των ανοικτών δεδομένων των δημόσιων μεταφορών.\nΣυγκεκριμένα ανακοινώνεται ότι η διάθεση των δεδομένων των δημόσιων μεταφορών, η οποία σήμερα υλοποιείται αρχείων στατικών αρχείων GTFS (static GTFS), θα γίνεται πλέον με δυναμικό τρόπο (GTFS Realtime).


Βαγγέλης Γερμανός: «Μ' άρεσαν η γνώση και η μάθηση» | Gossip-tv.gr\n«Ναι, επειδή ήμουν ξανθός, γαλανός, ενώ όλα τα παιδάκια ήταν μελαχρινά. Αλλά τα παρατσούκλια, επειδή σου τα δίνουν οι άλλοι, δεν έχεις δικαίωμα να τα αποποιείσαι. Βέβαια, στην πορεία συνάντησα αρκετές δυσκολίες με το συγκεκριμένο όνομα. Μια φορά είχα την ιδέα να φτιάξω έναν δίσκο μόνος μου. Να τον φωτογραφίσω, να γράψω τα γράμματα, όλη τη διαδικασία. Κι έχω πάει στο τυπογραφείο του Αδάμ. Καθίσαμε να μιλήσουμε με τον άνθρωπο. Συναντούσα μια συμπεριφορά λίγο απόμακρη. Κάποια στιγμή του είπα πως το «Γερμανός» είναι ψευδώνυμο. «Πες το, βρε παιδάκι μου», μου λέει, «και μου έχει κάτσει εδώ». Γενικώς, το συγκεκριμένο επίθετο προκαλεί κακούς συνειρμούς στον Ελληνα, επειδή έχουμε περάσει Κατοχή. Τώρα πάλι μας στριμώχνουν οι Γερμανοί με τα Μνημόνια»\nΠώς ήταν σαν μαθητής;\n«Στο δημοτικό ήμουν από τους πολύ γερούς. Κοίτα να δεις τι γίνεται. Το «καλός μαθητής» έχει διττή σημασία: Η μία είναι ότι είμαι καλός γιατί το θέλουν οι άλλοι. Η άλλη, γιατί το θέλω εγώ. Εγώ ανήκα στην πρώτη κατηγορία. Μ' άρεσαν η γνώση και η μάθηση. Είχα περιέργεια με τα πράγματα κι αυτό εξακολουθεί να υπάρχει ακόμα. Μετά, στο γυμνάσιο, όταν άρχισα να παίζω κιθάρα, ξέχασα να κάνω τον καλό μαθητή. Μεταξύ μας, τα φόρτωσα όλα στον κόκορα»\nΠότε άρχισε να ασχολείται με τη μουσική;\n«Στα έντεκα. Δίπλα μας χτιζόταν ένα σπίτι και ένας από τους οικοδόμους, την ώρα που όλοι έκαναν διάλειμμα και έτρωγαν ένα τεράστιο σάντουιτς, εκείνος είχε μαζί του μια κιθάρα κι έπαιζε. Εγώ τον άκουγα και αυτό με μάγεψε. Ηταν ένα φλας τρελό. Λέω: «Μάνα, κιθάρα». Μου λέει: «Ευχαρίστως». Να ένας από τους λόγους που τη θυμάμαι με πολλή αγάπη. «Να σου πάρω», εξακολούθησε, «αλλά δεν ξέρω πού πουλάνε. Να ρωτήσουμε τον κύριο δίπλα». Πήγαμε με τον άνθρωπο αυτόν σε ένα κιθαράδικο στον Πειραιά, δίπλα στον ηλεκτρικό σταθμό. «Ποια θέλεις;» με ρώτησαν. «Αυτή την κόκκινη» είπα κι άρχισα. Υπάρχει μια ιστορία εδώ, η οποία δεν είναι διασταυρωμένη, αλλά θα σας την πω. Με πήγε σε έναν δάσκαλο η μάνα μου στην Πηγάδα, κοντά στη Φρεαττύδα, ο οποίος ήταν τυφλός με ψαρά σπαστά μαλλιά. Εμένα τότε μου φαινόταν τεράστιος. Η μάνα μου πέθανε το 2004. Τέσσερα πέντε χρόνια πριν, μου λέει: «Ξέρεις ποιος ήταν αυτός ο δάσκαλος όπου σε πήγαινα μικρό; Ο Μπαγιαντέρας». Μου φάνηκε πολύ παράξενο, γιατί έχω την εικόνα του από φωτογραφίες. Είχε, όντως, χάσει το φως του και τα μαλλιά του ήταν ψαρά και σπαστά, αλλά ήταν κοντούλης. Ωστόσο το γεγονός ότι εγώ ήμουν μικρός και μου φαινόταν μεγάλος δεν απέκλειε το γεγονός», λέει στην Espresso\n'Εγκυος η Rihanna; Τα πλάνα με φουσκωμένη κοιλίτσα\nΜόλις Χθες: Η κόντρα Μιχάλη και Σπύρου βγαίνει εκτός ελέγχου - Αποκλειστικά στιγμιότυπα\nBig Brother: Το σπίτι σε κλίμα… Χριστουγέννων! (video)\nΜία διαφορετική συνταγή: Κοτόπουλο με παρμεζάνα από τον Άκη Πετρετζίκη


Κεντρική/E-SHOP/DVD/Παιδικά/Κιν. Παραμύθια/Ο ΘΡΥΛΟΣ ΤΩΝ ΙΠΤΑΜΕΝΩΝ ΦΡΟΥΡΩΝ\nΟ ΘΡΥΛΟΣ ΤΩΝ ΙΠΤΑΜΕΝΩΝ ΦΡΟΥΡΩΝLegend of the Guardians\nΞένος Τίτλος Legend of the Guardians\nΚυκλοφορία: DVD 08.02.2011\n'Ο Σόρεν είναι μια μικρή κουκουβάγια που έχει ενθουσιαστεί από τις επικές ιστορίες που του διηγείται ο πατέρας του για τους Φύλακες του Γκα'Χουλ, μια μυθική ομάδα φτερωτών πολεμιστών που μετά από μια γενναία μάχη κατάφεραν να σώσουν τις κουκουβάγιες από τους σατανικούς Αγνούς. Κι ενώ ο Σόρεν ονειρεύεται να ενώσει μια μέρα τις δυνάμεις του με τους ήρωές του, ο μεγαλύτερος αδερφός του, ο Κλαντ, τον κοροϊδεύει, ενώ παράλληλα διψάει να πετάξει και να κυνηγήσει? για να κερδίσει την εύνοια του πατέρα τους έναντι του μικρότερου αδερφού του. Με τις φωνές των: Τζέφρι Ρας, Έλεν Μίρεν, Χιούγκο Γουίβινγκ '\nΟ ΑΠΙΘΑΝΟΣ Κος ΦΟΞ Παιδικά€11,90\nΠΟΛΥ ΚΑΛΗ ΤΑΙΝΙΑ. ΚΡΙΜΑ ΠΟΥ ΔΕΝ ΜΠΟΡΕΣΑ ΝΑ ΤΗΝ ΔΩ ΜΕ ΤΟ ΠΑΙΔΙ ΜΟΥ. ΕΙΝΑΙ ΚΡΙΜΑ ΠΟΥ ΕΝΩ ΜΕΤΑΓΛΩΤΤΙΣΤΗΚΕ ΣΤΑ ΕΛΛΗΝΙΚΑ ΝΑ ΜΗΝ ΠΕΡΙΛΑΜΒΑΝΕΤΑΙ Η ΕΛΛΗΝΙΚΗ ΓΛΩΣΣΑ ΣΤΟ DVD. ΑΝ ΥΠΗΡΧΕ ΣΤΑ ΕΛΛΗΝΙΚΑ ΘΑ ΤΟ ΑΓΟΡΑΖΑ.\nΑΠΛΑ ΕΞΑΙΡΕΤΙΚΗ ΤΑΙΝΙΑ ΓΙΑ ΟΛΟΥΣ. ΕΚΠΛΗΚΤΙΚΗ ΦΩΤΟΓΡΑΦΙΑ, ΠΡΩΤΟΤΥΠΟ ΣΕΝΑΡΙΟ, ΚΑΘΗΛΩΤΙΚΗ...


Οι ψηφιακοί εθισμοί μας πνίγουν στην ντοπαμίνη | Offsite\n11.10.2021 - 21:40\nΤις σοβαρές συνέπειες που έχει στην πραγματική ζωή ο εθισμός στον ψηφιακό κόσμο του gaming, υπογραμμίζει η ψυχίατρος του πανεπιστημίου του Stanford, Δρ. Anna Lembke.\nΞεκινώντας από την περίπτωση ενός νέου ασθενούς της, η Δρ. Lembdke συνοψίζει σε ένα άρθρο της στην Wall Street Journal τα βασικά σημεία του νέου της βιβλίου «Έθνος Ντοπαμίνης: Βρίσκοντας την Ισορροπία στην Εποχή της Ικανοποίησης», διευρύνοντας την υπόθεσή της για τα «ψηφιακά ναρκωτικά» που έχει η συντριπτική πλειονότητα χρηστών smartphone.\n«Ένας ασθενής μου, ευφυής και με ευαισθησίες νέος άνδρας περίπου 20 ετών, με επισκέφθηκε με εξουθενωτικό άγχος και κατάθλιψη. Είχε παρατήσει το πανεπιστήμιο και ζούσε με τους γονείς του. Πού και πού σκεπτόταν αόριστα την αυτοκτονία. Επίσης έπαιζε βιντεοπαιχνίδια σχεδόν όλη την ημέρα και ως αργά κάθε βράδυ.\nΕίκοσι χρόνια νωρίτερα, το πρώτο που θα έκανα για έναν ασθενή όπως αυτός θα ήταν να γράψω αντικαταθλιπτικά. Σήμερα, συνέστησα κάτι τελείως διαφορετικό: μία «νηστεία» ντοπαμίνης. Πρότεινα να απέχει από όλες τις οθόνες, ακόμα και τα βιντεοπαιχνίδια, για έναν μήνα.\nΚατά τη διάρκεια της καριέρας μου ως ψυχίατρος, βλέπω όλο και περισσότερους ασθενείς που υποφέρουν από κατάθλιψη και άγχος, συμπεριλαμβανομένων κατά τα άλλα υγειών, νέων ανθρώπων με οικογένειες γεμάτες αγάπη και εξαιρετική μόρφωση. Ασθενείς που είναι σχετικά πλούσιοι.\nΤο πρόβλημά τους δεν είναι το τραύμα, ο κοινωνικός αποκλεισμός ή η φτώχεια. Είναι η πολλή ντοπαμίνη, μια χημική ουσία που παράγεται στον εγκέφαλο και λειτουργεί ως νευροδιαβιβαστής. Σχετίζεται με τα συναισθήματα της απόλαυσης και της ανταμοιβής.\nΌταν ασχολούμαστε κάτι που απολαμβάνουμε, όπως τα βιντεοπαιχνίδια στην περίπτωση του ασθενούς μου, ο εγκέφαλος απελευθερώνει λίγη ντοπαμίνη και αισθανόμαστε όμορφα. Αλλά μία από τις πιο σημαντικές ανακαλύψεις στον τομέα της νευροεπιστήμης τα τελευταία 75 χρόνια, είναι πως η απόλαυση και ο πόνος βιώνονται στα ίδια τμήματα του εγκεφάλου και το μυαλό προσπαθεί σκληρά να τα κρατήσει σε ισορροπία. Οποτεδήποτε γέρνει προς τη μία κατεύθυνση προσπαθεί σκληρά να αποκαταστήσει την ισορροπία, την οποία οι νευροεπιστήμονες αποκαλούν ομοιόσταση, γέρνοντας και προς την άλλη κατεύθυνση.\nΜόλις εκλυθεί ντοπαμίνη, ο εγκέφαλος προσαρμόζεται μειώνοντας ή υπο-ρυθμίζοντας τον αριθμό των υποδοχέων που διεγείρονται. Αυτό έχει ως αποτέλεσμα ο εγκέφαλος να βγαίνει εκτός ισορροπίας, «γέρνοντας» προς την πλευρά του πόνου, που είναι ο λόγος που η απόλαυση συνήθως ακολουθείται από ένα αίσθημα πονοκεφάλου ή πεσμένη διάθεση. Αν περιμένουμε αρκετά, αυτό το συναίσθημα παρέρχεται και η ουδετερότητα αποκαθίσταται.\nΌμως υπάρχει μία φυσική τάση για αντίδραση, με την επιστροφή στην πηγή της χαράς για μία ακόμα δόση. Αν διατηρήσουμε αυτό το μοτίβο για ώρες μέσα στην ημέρα, σε βάθος εβδομάδων ή μηνών, το «σημείο» της απόλαυσης στον εγκέφαλο αλλάζει: τώρα χρειαζόμαστε να παίζουμε παιχνίδια όχι για να νιώθουμε απόλαυση αλλά απλώς για να νιώθουμε νορμάλ. Και μόλις σταματάμε, βιώνουμε τα πανομοιότυπα συμπτώματα της στέρησης από οποιαδήποτε εθιστικής ουσίας: άγχος, εκνευρισμό, αϋπνία, δυσφορία και λαχτάρα για χρήση.\nΟι εγκέφαλοί μας εξέλιξαν αυτή την λεπτή ισορροπία σε βάθος εκατομμυρίων ετών, όπου οι απολαύσεις ήταν σπάνιες και οι κίνδυνοι πανταχού παρόντες. Το πρόβλημα σήμερα είναι ότι δεν ζούμε σε αυτόν τον κόσμο. Αντίθετα, ζούμε σε έναν κόσμο αφθονίας. Η ποσότητα, η ποικιλία και η δυνατότητα εξαιρετικά ενισχυτικών ναρκωτικών και συμπεριφορών ποτέ δεν υπήρξε μεγαλύτερη.\nΣτις εθιστικές ουσίες όπως η ζάχαρη και τα οπιούχα, έρχεται να προστεθεί μία ολόκληρη, νέα κατηγορία ηλεκτρονικών εθισμών που δεν υπήρχαν πριν από 20 χρόνια: τα μηνύματα, τα tweet, το «σερφάρισμα» στο διαδίκτυο, οι ηλεκτρονικές αγορές και ο τζόγος. Αυτά τα ψηφιακά προϊόντα είναι σχεδιασμένα για να είναι εθιστικά, χρησιμοποιώντας λαμπρά φώτα, πανηγυρικούς ήχους και like, με την υπόσχεση ακόμα μεγαλύτερων επιβραβεύσεων ένα κλικ μακριά.\nΠαρά την μεγαλύτερη πρόσβαση σε όλα αυτά τα ναρκωτικά απόλαυσης, είμαστε πιο μίζεροι από ποτέ. Τα στατιστικά κατάθλιψης, άγχους, φυσικού πόνου και αυτοκτονιών αυξάνονται σε όλο τον κόσμο, και ιδιαίτερα στα πλούσια κράτη. Σύμφωνα με την Έκθεση Παγκόσμιας Ευτυχίας που κατατάσσει 156 κράτη με βάση το πόσο ευτυχισμένοι αισθάνονται οι πολίτες τους, το 2018 οι Αμερικανοί ανέφεραν πως ήταν λιγότεροι ευτυχισμένοι σε σχέση με το 2008.\nΚι άλλες πλούσιες χώρες καταγράφουν παρόμοιες πτώσεις στην «βαθμολογία» που βάζουν οι ίδιοι οι κάτοικοι στην ευτυχία τους - το Βέλγιο, ο Καναδάς, η Δανία, η Γαλλία, η Ιαπωνία, η Νέα Ζηλανδία και η Ιταλία.\nΜία μελέτη για την Παγκόσμια Πίεση των Ασθενειών, διαπίστωσε πως ο αριθμός των νέων υποθέσεων κατάθλιψης παγκοσμίως, αυξήθηκε κατά 50% στο διάστημα από το 1990 έως το 2017, με την μεγαλύτερη αύξηση να καταγράφεται σε περιοχές με το υψηλότατο εισόδημα - ειδικά στην βόρεια Αμερική.\nΕίναι δύσκολο να δούμε την αιτία και το αποτέλεσμα όταν κυνηγάμε ντοπαμίνη. Μόνο αφού κάνουμε ένα διάλειμμα από το ναρκωτικό της επιλογής μας μπορούμε να δούμε τον πραγματικό αντίκτυπο της κατανάλωσης στις ζωές μας. Για αυτό ζήτησα από τον ασθενή μου να αφήσει τα βιντεοπαιχνίδια για έναν μήνα, που είναι αρκετό διάστημα για να επιτρέψει στον εγκέφαλό του να αποκαταστήσει την ισορροπία ντοπαμίνης. Δεν ήταν εύκολο, αλλά έβρισκε κίνητρο σε μία σκέψη κόντρα στα ένστικτά του, πως η αποχή από το πράγμα που τον έκανε να νιώσει καλά βραχυπρόθεσμα, θα μπορούσε να τον κάνει να αισθανθεί καλύτερα μακροπρόθεσμα.\nΈκπληκτος, ένιωσε όντως καλύτερα από ό,τι είχε νιώσει εδώ και χρόνια, με λιγότερο άγχος και στεναχώρια. Ήταν μάλιστα σε θέση να επιστρέψει στα βιντεοπαιχνίδια χωρίς τα αρνητικά αποτελέσματα, απλώς και μόνο περιορίζοντας τον χρόνο παιχνιδιού - το πολύ δυο ώρες την ημέρα και όχι πιο συχνά από δύο ημέρες την εβδομάδα. Με αυτόν τον τρόπο άφηνε αρκετό χρόνο στον εγκέφαλό του μεταξύ παιχνιδιών για να αποκατασταθεί η ισορροπία ντοπαμίνης στον εγκέφαλό του.\nΑπέφευγε τα βιντεοπαιχνίδια που παραήταν επιδραστικά πάνω του, αυτά που ήξερε ότι δεν θα μπορούσε να σταματήσει να παίζει αν τα ξεκινούσε. Έπαιζε σε διαφορετικό λάπτοπ από αυτό που είχε για τις σπουδές του, για να κρατήσει το gaming σε φυσική απόσταση από τα μαθήματά του. Τελικά δεσμεύθηκε να παίζει μόνο με φίλους και ποτέ με ξένους, με αποτέλεσμα το παιχνίδι να ισχυροποιήσει τις κοινωνικές συναναστροφές του. Η ανθρώπινη επαφή είναι μία ισχυρή πηγή ντοπαμίνης με δυνατότητες προσαρμογής.»\n«Δεν παίζουν όλοι βιντεοπαιχνίδια, αλλά όλοι έχουμε ένα ψηφιακό ναρκωτικό της επιλογή μας, και πιθανότατα προϋποθέτει την χρήση smartphone - το αντίστοιχο της βελόνας για υποδόρια ένεση στην καλωδιωμένη γενιά» σχολιάζει η Lembke.\n«Η μείωση της χρήσης τηλεφώνου είναι διαβόητα δύσκολη, επειδή μια τέτοια απόπειρα στην αρχή γέρνει την ισορροπία απόλαυσης-πόνου προς την πλευρά του πόνου, προκαλώντας μας ανησυχία και εκνευρισμό. Αλλά αν απέχουμε αρκετά, τα οφέλη μιας υγιέστερης ισορροπίας ντοπαμίνης αξίζουν. Το μυαλό μας είναι λιγότερο απασχολημένο με την λαχτάρα και μπορούμε να είμαστε παρόντες στη στιγμή. Και οι μικρές, απρόσμενες χαρές της ζωής μας ανταμείβουν και πάλι»


Δ.Γκίμας - Η. Λαζός : "Στόχος ο Πρωταθλητισμός" (vid) - Sportorama.gr - Αθλητική Ενημέρωση απο την Ημαθία\nΔημήτρης Γκίμας : «Καλησπέρα Ευχαριστώ πάρα πολύ για την παρουσία σας. Σε τρία πράγματα θα σταθώ από τη μεριά μου. Το πρώτο είναι τα όσα συνέβησαν την χρονιά που πέρασε, το δεύτερο να κλείσω κάποιους ανοικτούς λογαριασμούς και το τρίτο την από δω και πέρα πορεία της ομάδας. Όσον αφορά τώρα τη χρονιά που τελείωσε το περασμένο καλοκαίρι πήραμε μία απόφαση εξετάζοντας όλες τις συγκυρίες και όλες τις παραμέτρους για το πως θα χτίσουμε την ομάδα. Αποφασίσαμε συνειδητά και λόγω της οικονομικής κατάστασης να προχωρήσουμε σε μία ομάδα η οποία θα είχε μικρό μέσο όρο ηλικίας, θα είχε παιδιά που θα έβλεπαν την παρουσία τους στο πρωτάθλημα της Β’ Εθνικής σε ρόλο πρωταγωνιστικό σαν μια ευκαιρία για ανάδειξη και για το κάτι παραπάνω και με την ενίσχυση ενός έμπειρου παίκτη, του Ευθύμη Κοθρά του οποίου η αξία είναι δεδομένη. Όταν ξεκινήσαμε την προετοιμασία και παίζοντας φιλικά, φίλοι και συνάδελφοι προπονητές θεωρούσαν ότι η ομάδα θα υποβιβαστεί σίγουρα κάνοντας μία δύο νίκες στο πρωτάθλημα και κάποιοι μου έλεγαν ότι είναι μία ομάδα τοπικού πρωταθλήματος.\nΗ χρονιά που μας πέρασε αφήνει και άφησε δηλαδή σε ένα βαθμό κάποιους ανοιχτούς λογαριασμούς που πρέπει να τους κλείσουμε εδώ δημοσίως όλοι να ξέρουν ακριβώς τι και πώς. Για το θέμα της διαιτησίας δεν αναφερθήκαμε σε όλη τη χρονιά, ποτέ δεν κάναμε καμία ανακοίνωση, εκτός από μία φορά μετά το παιχνίδι με την Καρδίτσα. Στο πάγκο μας λειτουργούμε συναισθηματικά και εκτός από προπονητές, πρόεδροι κλπ είμαστε και οπαδοί και αυτό ορισμένες φορές έχει κακό αντίκτυπο και πολλές φορές είμαι πιεστικός και αγενής προς τους διαιτητές και ο πάγκος μας πολλές φορές είναι φολκλορ. Αυτό το έχουμε συζητήσει και πρέπει να αλλάξει. Επίσης το δεύτερο θέμα το οποίο έχει μείνει ανοιχτό είναι αυτό που δημιουργήθηκε μετά τις δηλώσεις μου στο παιχνίδι με το Ανατόλια και μίλησα για συγκεκριμένα πράγματα. Είχα πει και το πιστεύω ακόμη ότι η ομάδα μας είχε το μικρότερο μέσο όρο ηλικίας και αυτό δεν προβάλλεται. Είναι γεγονός ότι παίζαμε με τους μικρότερους σε κανονικό ρόλο παικτών και όχι γλάστρας. Είναι εύκολο να χρησιμοποιήσουμε παίκτες μικρούς σε ρόλο γλάστρας. Τους έχεις, τους ποτίζεις, τους βάζεις να παίξουν για 10’’ και στους βγάζεις. Επομένως δεν βλέπω πού είναι το πρόβλημα γιατί κάποιοι πρόεδροι πήρανε τηλέφωνα σε δημοσιογράφους και διαμαρτυρήθηκαν ότι αυτά είναι ψέματα. Τίποτα από αυτά δεν είναι ψέμα. Επίσης είπα ότι ορισμένες ομάδες έπαιζαν κατά το δοκούν, το πίστευα και το πιστεύω. Υπήρχαν ομάδες οι οποίες ήταν ομάδες θερμοσίφωνας. Τον ανάβω, τον σβήνω. Οι καλύτεροι μάρτυρες όμως είναι οι παίκτες. Γιατί πρέπει να ξέρετε ότι οι παίκτες όλων των ομάδων μεταξύ τους μιλάνε. Όταν λοιπόν κάποιοι παίκτες λένε στους δικούς μας ότι οπωσδήποτε πρέπει να κερδίσουμε την Βέροια αλλά δεν μας νοιάζει τι θα κάνουμε με την «χ» ομάδα ή ότι πρέπει οπωσδήποτε να κερδίσουμε τη Βέροια και θα πάρετε κάποιο από αυτά που σας οφείλονται μετά τη νίκη. Και όποιος το έκανε για να μας κερδίσει έπραξε σωστά. Το πρόβλημα μας δεν είναι με αυτόν που θέλει να κερδίζει. Στα τόσα χρόνια που βρισκόμαστε στο χώρο ποτέ δεν σηκώσαμε το τηλέφωνο και να πάρουμε κάποιον και είναι μάρτυρες άπαντες. Δεν σηκώσαμε ποτέ το τηλέφωνο να πάρουμε κάποιον και να πούμε ότι ξέρετε παιδιά είμαστε σε δύσκολη θέση και βοηθήστε μας. ΚΑΝΕΝΑ. Όποιος έχει κάτι άλλο να βγει και να με διαψεύσει. Επίσης οποίος ερχόταν στη Βέροια τύχαινε της καλύτερης φιλοξενίας. Την περασμένη εβδομάδα δημιουργήθηκε ένα θέμα μετά το παιχνίδι με το Μεσολόγγι. Γεννήθηκε ολόκληρο θέμα από κάποιους ότι δεν σεβόμαστε τον αγώνα της ομάδας τους κλπ. Πρώτα απ’ όλα σεβόμαστε τον αγώνα που κάνουν όλες οι ομάδες. Η βαθμολογία δείχνει την αξία και ικανότητα της κάθε ομάδας και του κάθε προπονητή και προέδρου. Δεν υπάρχει προηγούμενο για το θέμα. Δεν ζούμε στην εποχή της χούντας ούτε ζούμε σε κάποιο ολοκληρωτικό καθεστώς. Μπορώ να έχω μία άποψη την οποία τη λέω και τώρα γιατί θέλω να ακουστεί. Εγώ πίστευα ότι η ομάδα του Στρατωνίου είναι πολύ καλή ομάδα. Παίξαμε 6-7 φιλικά με το Στρατώνι στα οποία χάσαμε σε όλα καθαρά και μου άρεσε πολύ ο τρόπος που έπαιζε.\nΤέλος άφησα το θέμα που απασχολεί και σχολιάζουν όλοι, ορισμένοι με καλή διάθεση και πραγματικό ενδιαφέρον και ορισμένοι με δηλητηριώδη. Το ότι γιατί στην φετινή ομάδα δεν παίζουν παιδιά από τη Βέροια. Ο Φίλιππος τα προηγούμενα χρόνια είχε στην διάθεση του ότι πιο αξιόλογο από παίκτες υπήρχε στην περιοχή. Είχε δηλαδή τον Γιάννη Προδρόμου, τον Τάσο Κασαμπαλή, τον Γιώργο Τριχόπουλο καθώς έκανε επαφή με τους Γιώργο Μήτσιαλο και τον Σωτήρη Μπρουρδάνο. Όταν πέσαμε από την Α2 οι τρείς πρώτοι έπρεπε να αναζητήσουν καλύτερες προσφορές. Θα ήταν χαρά μας να μείνουν στην ομάδα. Μέχρι την τελευταία στιγμή και ο Κασαμπαλής και ο Τριχόπουλος ήθελαν να μείνουν στην ομάδα αλλά η αξία τους ήταν τέτοια που Φίλιππος δεν μπορούσε να την ικανοποιήσει. Και να λέμε τα πράγματα όπως έχουν σήμερα που τελειώνει το πρωτάθλημα. Δεν υπάρχει καμία οφειλή ούτε ενός ευρώ από τον Φίλιππο. Δεν μπορούσαμε λοιπόν να υποσχεθούμε ή να δημιουργήσουμε χρέη. Αυτή είναι η αρχή όλων αυτών των χρόνων. Από κει και μετά νέοι παίκτες που να μπορούν να παίξουν στη Β Εθνική και στην Α2 που ήμασταν δυστυχώς δεν υπάρχουν. Ο Μήτσιαλος ήταν ένας τέτοιος παίκτης και θέλαμε να τον φέρουμε εδώ. Το ξέρει και ο πατέρας του αλλά προτίμησε και καλά έκανε για μένα να μείνει στο Παγκράτι. Για να βγει ένας νέος αθλητής δεν είναι εύκολο θέλει χρόνια. Το μπάσκετ έχει αλλάξει. Το ξέρετε πολύ καλά. Αυτοί που τα ισχυρίζονται αυτά θα τα βρουν μπροστά τους. Όποιοι κι αν είναι αυτοί. Είναι εύκολο να λέμε πολλά πράγματα όταν είμαστε έξω από το χορό αλλά όταν θα μπούμε στο χορό είναι διαφορετικά τα πράγματα. Κάποτε η ομάδα ανέβηκε από το τοπικό στην Γ’ Εθνική (2001-2002) και ήμουν κάθετος ότι κανένα παιδί δεν έπρεπε να είναι εκτός Ημαθίας. Πράγματι πήγαμε με παιδιά μόνο από την Ημαθία παίξαμε καλά αλλά υποβιβαστήκαμε. Τότε πρόεδρος ο Γιώργος και ο Πέτρος Φύκατας. Τι έπρεπε να του πω ; Εγώ επέμενα για τους παίκτες ενώ υπήρχε η δυνατότητα να αποκτήσουμε καλούς πάικτες εκτός Ημαθίας. Ποιος υπερασπίστηκε την άποψη αυτή για το «τοπικό χρώμα» ;. ΚΑΝΕΝΑΣ. Πολλοί μου λένε να πάει η ομάδα στο Β τοπικό. Αν η ομάδα πάει στο Β’ τοπικό θα διαλυθεί. Για να κλείσω το θέμα αυτό με τα παιδιά και τις υποδομές. Στην Βέροια δεν υπάρχει γήπεδο κανονικό μπάσκετ. Αυτό δεν το σκέφτεται κανείς. Για να βγουν παιδιά χρειάζονται ώρες προπόνησης και εδώ οι ώρες είναι περιορισμένες. Τα Τρίκαλα, η Καρδίτσα, η Αμαλιάδα έχουν γηπεδάρες. Το Αγρίνιο φτιάχνει νέο γήπεδο. Ο Πιερικός δουλεύει υποδειγματικά αλλά έχει κάτι που έχουν ελάχιστες ομάδες στην Ελλάδα. Έχει γήπεδο ιδιόκτητο το οποίο αν χωριστεί κατά πλάτος δημιουργεί τρία γήπεδα. Όταν λοιπόν ένας αθλητής δουλεύει 20 ώρες την εβδομάδα και ο δικός μας 6 ώρες, αργά ή γρήγορα σε έχει τελειώσει για αυτό και ο Πιερικός είναι η μόνη ομάδα από την Ένωση που καταφέρνει να πηγαίνει σε τελικές φάσεις Πανελληνίου Πρωταθλήματος. Δεν μέμφομαι καμία δημοτική αρχή. Πρέπει όμως να γίνει κι άλλο γήπεδο. Γήπεδο κανονικό. Υπάρχει το Φιλίππειο αλλά δυστυχώς δεν έχει μπασκέτες. Πρέπει λοιπόν ένα παιδί να το έχουμε τρεις ώρες την ημέρα στη δευτέρα και τρίτη λυκείου στο γήπεδο να ακολουθεί το πρόγραμμα και δεν μπορώ να υποσχεθώ σε κανέναν ότι μπορεί να γίνει παίκτης και να φάει ψωμί από το μπάσκετ. Η Βέροια μπορεί να βγάζει παιδιά υψηλού επιπέδου κάθε 6-7 χρόνια. Αυτά τα παιδιά αν δεν υπάρχει ομάδα σε μεγάλη κατηγορία δεν έχουν κανένα λόγο να μένουν εδώ.\nΗλίας Λαζός : «Με την ομιλία του με κάλυψε στα περισσότερα ο Δημήτρης (Γκίμας). Σήμερα διάβασα μία συνέντευξη Μανού Τζινόμπιλι των Σαν Αντόνιο Σπερς οι οποίοι έχασαν στους τελικούς της Δύσης και είπε ο άνθρωπος «Δεν αντέξαμε, παίξαμε, προσπαθήσαμε αλλά δεν τα καταφέραμε. Πήγαμε σε ένα πόλεμο, είχαμε ρόπαλα. Ρίξαμε μια ροπαλιά στον ένα μια στον άλλο, αλλά δεν τα καταφέραμε. Ήταν καλύτεροι από εμάς και κέρδισαν» Έτσι λοιπόν ξεκινήσαμε κι εμείς τη χρονιά με ρόπαλα για να πάμε σ’ ένα πόλεμο. Τα ρόπαλα μας αποδείχτηκαν πολύ δυνατά μέχρι κάποιο σημείο που δυστυχώς από εξωγενείς παράγοντες σπάσανε. Δυστυχώς δεν αντέξαμε. Αν η ομάδα ήταν όπως χωρίς ταυτόχρονους συνεχόμενους τραυματισμούς. Προφανώς υπάρχει πίκρα χωρίς όμως απογοήτευση. Πρώτη φορά κρίθηκε η σωτηρία στις 12 νίκες γιατί όλες οι ομάδες ήταν καλές. Δεν έχω κανένα παράπονο από τα παιδιά. Τους ευχαρίστησα μετά το παιχνίδι με την ΧΑΝΘ έναν ένα προσωπικά.\nΤο κάνω και τώρα δημοσίως. Δεν έχω κανένα παράπονο στο 95% των αγώνων ήταν παλικάρια. Σε κάποια παιχνίδια ίσως από κόπωση και την προσπάθεια δεν τα κατάφεραν. Είναι νομίζω κάτι φυσιολογικό. Παλικάρια και οι προπονητές από τους οποίους ξεκινάνε τα πάντα. Στα μέσα της χρονιάς σκεφτόμουνα η συνέντευξη αυτή να ήταν η αποχαιρετιστήρια γιατί αν έχεις δημιουργήσει κάτι σαν επικεφαλής 99% φταίω εγώ που πέσαμε. Κατά θα σας πως τους λόγους. Καταρχήν το καλοκαίρι σε κάποιες περιπτώσεις λειτουργήσαμε με συναίσθημα και όχι με λογική. Πληρώθηκε αυτό το συναίσθημα στην περίπτωση του Πάρος του αθλητή ο οποίος εγκατέλειψε την ομάδα στις 18 Δεκεμβρίου, ο όποιος αθλητής εξέθεσε τους μάνατζερ του, πούλησε την ομάδα και ενώ ήταν εδώ μέχρι τις 18 Φεβρουαρίου (2 μήνες) βολόδερνε, δεν έκανε τίποτα, δεν πήγε ούτε στην προπόνηση να χαιρετίσει τους συμπαίκτες και τους προπονητές του.\nΠήραμε το ρίσκο και να πού μετά από δύο εβδομάδες τραυματίστηκε ο Τσούκας και μετά από μία βδομάδα τραυματίστηκε και ο Γεωργιάδης. Λίγα λιγότερα αλλά με μεγάλο παράπονο έχω να πω για τον Γιάννη Σταυριανίδη ο οποίος έφυγε και ξέρει πολύ καλά και αυτός και ο manager του τι χρειάστηκε για να ‘ρθει εδώ πέρα και να απεμπλακεί από κει που ήτανε. Και μας εγκατέλειψε 4 παιχνίδια πριν το τέλος του πρωταθλήματος. Η απόφαση του για μένα είναι σεβαστή αλλά όχι αποδεκτή. Γιατί όταν εμείς κάνουμε ένα προγραμματισμό το καλοκαίρι για να βγάλουμε μία χρονιά και δεσμεύουμε κάποια χρήματα για να πληρώσουμε κάποια παιδιά. Δεν χαιρόμαστε όταν αυτά τα παιδιά φεύγουν και δεν έχουμε να τους πληρώσουμε αυτά τα χρήματα, λυπόμαστε γιατί θα μπορούσαμε να τα είχαμε διοχετεύσει σε κάποια άλλα παιδιά τα οποία ψυχή τε και σώματι θα έπαιζαν και θα μας έδιναν και τις δύο νίκες που χρειαζόμαστε για να παραμείνουμε στην κατηγορία. Αυτός λοιπόν είναι ο πρώτος λόγος. Το καλοκαίρι μου έλεγαν όλοι βλέποντας την ομάδα που πάμε. Δεύτερος λόγος λοιπόν και φταίω γι’ αυτό είναι γιατί δεν μπόρεσα να βρω 10.000 ευρώ που χρειαζόταν για να πάρουμε ένα παίκτη ακόμη. Δεν μπόρεσα να τα βρω. Φταίω λοιπόν που δεν αποφάσισα να «πιστόλιασω» παίκτες, manager και προμηθευτές και οποιονδήποτε είναι γύρω από αυτό το πράγμα που ονομάζεται Φίλιππος Βέροιας γιατί κανείς δεν θα μου έλεγε και τίποτα για δέκα χιλιάρικα που θα είχα «πιστολιάσει» στο βωμό του να παραμείνει η ομάδα στην κατηγορία.\nΔεν μπορώ να το κάνω αυτό το πράγμα. Θέλω να κοιτάω τους πάντες στα μάτια. Λοιπόν επειδή λοιπόν η διοικούσα επιτροπή δεν ήθελε να «πιστολιάσει» είπαμε να πορευτούμε έτσι και όπου βγει. Αν όχι θα πέσουμε μαχόμενοι. Δεν θα πέφταμε. Θα πέφταμε μαχόμενοι παρόλα αυτά. Φταίω γιατί δεν έχω δημόσιες σχέσεις που χρειάζεται η κατηγορία. Διότι ομάδα μας κέρδισε στο γήπεδο κάποια πράγματα, γκρέμισε κάποιους μύθους ομάδων και όταν οι ομάδες αυτές πήγαν να παίξουν στο δεύτερο γύρο χρησιμοποίησαν δυο μέτρα και δυο σταθμά στον τρόπο αντιμετώπισης των αγώνων τους. Επίσης φταίω γιατί δεν παίζω στοίχημα. Αυτοί είναι οι 5 λόγοι για τους οποίους πιστεύω ότι πέσαμε από την κατηγορία. Είναι το 99%.\nΓια το 1% φταίει η επίδειξη δύναμης και κατάχρηση εξουσίας κάποιου(ων) διαιτητών ο οποίος πήρε μία απόφαση η οποία δεν υπάρχει στα χρονικά και μας στέρησε τον καλύτερό μας παίκτη σε δύο παιχνίδια. Έχουν γίνει συμπλοκές και χίλια δυο πράγματα στα γήπεδα αλλά δελτίο δεν ξέρω αν έχει κρατηθεί. Στην δική μας περίπτωση κρατήθηκε το δελτίο ενός αθλητή που από το πρώτο μέχρι το 34ο λεπτό που έγινε το συμβάν έτρωγε ξύλο από μπρος και από πίσω, δεν προστατεύθηκε καθόλου έτσι όταν σαν άνθρωπος έφτασε στο αμήν κρατήθηκε το δελτίο του. Πρέπει όλοι να σκέφτονται κάποια στιγμή και όχι να κάνουν κάτι το οποίο θα τους κάνει αρεστούς σε κάποιους εις βάρος κάποιων άλλων λοιπόν που χύνουν ιδρώτα. Αυτοί ήταν οι λόγοι. Θέλω να ευχαριστήσω όλους τους χορηγούς μας από αυτούς των 20 ευρώ εως των πέντε και δέκα χιλιάδων. Για μας όλοι έχουν την ίδια αξία. Τους ευχαριστούμε που μας έδωσαν τα απαραίτητα εφόδια που χρειαζόμαστε για να μην έχει κανένας να πει τίποτα για αυτή την ομάδα σε οικονομικό επίπεδο. Ευχαριστώ πάρα πολύ τα μέλη της διοικούσας επιτροπής που στάθηκαν στο πλευρό μας. Πρώτη φορά είχαμε 10μελή επιτροπή και ειδικά τον Γιάννη Στεργίου. Την διοίκηση του Φιλίππου. Οι σχέσεις μας ήταν άψογες και ευχαριστώ για την συνεργασία. Ευχαριστώ τους γιατρούς αγώνων Διαμαντόπολο Βασίλη, Κωνσταντίνο Ρούσο, Δημήτρη Καραντουμάνη, Μπατάνη Γιώργο όπως και τους φυσιοθεραπευτές Δημήτρη Ξηρό και κο Πολυχρονάκο από τη Θεσσαλονίκη που μας βοήθησαν με την αφιλοκερδή τους παρουσία στο γήπεδο. Τους ευχαριστώ από βάθους καρδιάς. Τ\nTώρα τι θα κάνουμε αύριο. Καταρχάς Όχι Δάκρυα για την ομάδα μας μόνο περηφάνια, μόνο χαρά, μόνο αξιοπρέπεια και το κεφάλι ψηλά γιατί εδώ είμαστε άνθρωποι από σκληρό μέταλλο. Δεν είμαστε για τη λεζάντα. Έχουμε επίγνωση. Έχουμε γερό στομάχι αγάπη και γνώση αυτό που κάνουμε. Λοιπόν εύχομαι για του χρόνου κάποιες επαφές που είναι δρομολογημένες να ευοδωθούν. Του χρόνου θα κάνουμε πρωταθλητισμό τουλάχιστον για το επόμενο δεκαήμερο δεκαπενθήμερο θα κάνουμε τις απαραίτητες ενέργειες ούτως ώστε να πλησιάσουμε μία ομάδα ανθρώπων γύρω μας που θα κάνει πρωταθλητισμό. Δεν αξίζει ο Φίλιππος Βέροιας να βρίσκεται σε αυτή την κατηγορία. Δεν την υποτιμώ αλλά ξέρω ότι ο Φίλιππος πρέπει να βρίσκεται σε μεγαλύτερες κατηγορίες Εκεί είμαστε για κάτι καλύτερο. Ότι υποτιμάς το λούζεσαι. Θα παλέψουμε.»\nΤελευταία τροποποίηση στις Πέμπτη, 25 Μαΐου 2017


Σχολή Γονέων και Κέντρο Θηλασμού από τον Σύλλογο Μαιών Θεσσαλονίκης\nΤην ίδρυση και έναρξη λειτουργίας της «Σχολής Γονέων» και του «Κέντρου Θηλασμού», των δωρεάν δομών που δημιούργησε ο Σύλλογος Μαιών Θεσσαλονίκης υπό την αιγίδα της Περιφέρειας Κεντρικής Μακεδονίας, ανακοίνωσαν σήμερα σε συνέντευξη τύπου η Αντιπεριφερειάρχης Δημόσιας Υγείας και Αλληλεγγύης Γερακίνα Μπισμπινά και η Πρόεδρος του Συλλόγου Βικτωρία Μοσχάκη, παρουσία μαιών που προσφέρουν τις υπηρεσίες τους στις δομές.\nΟι συγκεκριμένες δομές είναι οι πρώτες πανελλαδικά, που λειτουργούν με αυτή τη μορφή. Παρέχουν δηλαδή δωρεάν στήριξη σε υποψήφιους και νέους γονείς από την εγκυμοσύνη μέχρι και το παιδί να φτάσει στην ηλικία των πέντε ετών.\nΣτη «Σχολή Γονέων» και στο «Κέντρο Θηλασμού», που άρχισαν τη λειτουργία τους στο «Φίλιππος Business Center» της Θεσσαλονίκης, προσφέρουν τις υπηρεσίες τους εθελοντικά τα οχτώ μέλη του διοικητικού συμβουλίου του Συλλόγου, τρεις μαίες ελεύθερες επαγγελματίες, γυμνάστρια με εξειδίκευση στη λοχεία, ομάδα επτά παιδιάτρων της «Κοινωνικής Παιδιατρικής Βορείου Ελλάδος», παιδαγωγός, δυο φυσιοθεραπευτές, δυο παιδοψυχολόγοι και ένας ψυχολόγος.\nΤο επιστημονικό δυναμικό ήδη άρχισε μέσα σε μια εβδομάδα λειτουργίας των δομών να παρέχει βοήθεια σε 13 έγκυες, που με τους συζύγους τους παρακολουθούν το προγεννητικό τμήμα και σε 14 ανδρόγυνα στα δυο τμήματα της «Σχολής Γονέων» (ένα με παιδιά μέχρι 2 ετών και ένα μέχρι 5).\n«Οι υπηρεσίες που προσφέρει ο Σύλλογος είναι δωρεάν και αποτελούν πανελλαδική πρωτοτυπία. Προϋποθέσεις για τους γονείς (υποψήφιους και νέους) που θέλουν να χρησιμοποιήσουν τις υπηρεσίες δεν υπάρχουν. Είναι ανοιχτές δομές για όλους. Η Περιφέρεια Κεντρικής Μακεδονίας έχει θέσει υπό την αιγίδα της όλες τις πρωτοβουλίες που αναλαμβάνει ο Σύλλογος Μαιών Θεσσαλονίκης, στο πλαίσιο της συνολικής στρατηγικής της για προστασία και ενίσχυση των δεσμών της ελληνικής οικογένειας. Ο μητρικός θηλασμός δεν γεννά μόνο γερά παιδιά, αλλά γερές κοινωνίες. Η υποστήριξη που παρέχεται από εξειδικευμένο επιστημονικό προσωπικό αφορά σε όλα τα στάδια της ζωής των νέων γονέων, από την κύηση και τη γαλουχία, μέχρι το παιδί να φτάσει σε πέντε χρόνια, με την ψυχολογική υποστήριξη τόσο του ιδίου, όσο και των γονέων. Εμείς θα στηρίξουμε όλες τις δράσεις του Συλλόγου, που προσφέρει σημαντικό έργο στην ενημέρωση και υποστήριξη των γονέων, καθώς η λανθασμένη πληροφόρηση ειδικά των νέων γονέων γνωρίζει στις μέρες μας μεγάλη πληγή», τόνισε η κ. Μπισμπινά.\nΗ κ. Μοσχάκη επισήμανε: «Προετοιμάζουμε τις νέες οικογένειες για τη γονικότητα, υποστηρίζουμε το μητρικό θηλασμό και τα πρώτα χρόνια ζωής του παιδιού στην οικογένεια. Ξεκινήσαμε εδώ και μια εβδομάδα και επειδή έγινε γνωστή μέσω των ιστοσελίδων κοινωνικής δικτύωσης η πρωτοβουλία μας έχουμε μεγάλη ανταπόκριση ήδη. Ανάλογη δομή με τα χαρακτηριστικά της δικής μας δεν υπάρχει στην Ελλάδα. Στόχος είναι σταδιακά να επεκτείνουμε τις δράσεις μας, με στόχο την πρόληψη καταστάσεων, αλλά και την υποστήριξη των νέων οικογενειών σε όλα τα επίπεδα της καθημερινότητάς τους, με το παιδί. Δυστυχώς, οι δομές που υπάρχουν μέχρι σήμερα είτε δημόσιες, είτε ιδιωτικές σταματούν την υποστήριξη μόλις γεννηθεί το παιδί. Μετά υπάρχουν κάποιες διαλέξεις και απλή ενημέρωση. Στο Σύλλογο παρέχουμε ολοκληρωμένη πληροφόρηση και αρωγή σε όλα τα ζητήματα της καθημερινότητας, από την επιλογή του ανθρώπου που θα φροντίσει το παιδί όταν οι γονείς λείπουν στη δουλειά, μέχρι τη δημιουργία τράπεζας μητρικού γάλακτος, την ενίσχυση της προσπάθειας να μιλήσει σωστά το παιδί, να περπατήσει, να πάει στην τουαλέτα, αλλά και ζητήματα ψυχολογίας τόσο των γονέων, όσο και του παιδιού. Στόχος μας μάλιστα είναι να καθιερώσουμε και τα πρωτόκολλα θηλασμού. Σε ένα μήνα θα λειτουργήσει και η ιστοσελίδα μας, ενώ θα γίνονται και ηλεκτρονικά οι εγγραφές. Η Περιφέρεια Κεντρικής Μακεδονίας και το Υπουργείο Υγείας εποπτεύουν τις δράσεις μας, ενώ θέλω να ευχαριστήσω τόσο την κ. Μπισμπινά, όσο και τον Περιφερειάρχη Κεντρικής Μακεδονίας Απόστολο Τζιτζικώστα, που είναι στο πλευρό μας, στηρίζουν και προωθούν τις δράσεις μας και για την ευαισθησία τους σε θέματα οικογένειας. Είμαστε στην αρχή μιας συνεργασίας, που θα επεκταθεί στο μέλλον».\nΟι στόχοι των δομών είναι:\n1. Σωστή και τεκμηριωμένη ενημέρωση σχετικά με την εγκυμοσύνη, τον τοκετό, τη λοχεία, τη φροντίδα του νεογνού και του βρέφους.\n2. Ενίσχυση του μητρικού θηλασμού.\n3.Τεκμηριωμένη ενημέρωση σχετικά με τη σωστή ανάπτυξη του βρέφους.\n4. Ενδυνάμωση του γονεϊκού ρόλου σε όλα τα στάδια ανάπτυξης του παιδιού.\n5. Έγκαιρη διάγνωση προβλημάτων ανάπτυξης και συμπεριφοράς βρεφών και παιδιών.\n6. Στήριξη των μονογονεϊκών οικογενειών και οικογενειών με οικονομικά προβλήματα.\n-Τμήμα προετοιμασίας νέων γονέων (ψυχοπροφύλαξη).\n-Τμήμα θηλασμού με δυο υποτμήματα για γονείς με βρέφη έως δύο ετών και για γονείς με νήπια από δύο έως πέντε ετών.\nΠερισσότερα σε αυτή την κατηγορία: « Θεσσαλονίκη: Στα "πράσα" σπείρα πορτοφολάδων σε αστικό λεωφορείο Ο καιρός σήμερα »


1942 μ.Χ άγιος ιερομάρτυς Γοράζδος επίσκοπος Μοραβίας-Σιλεσίας :: Περιπατητής\nΑρχική Σελίδα>1942 μ.Χ άγιος ιερομάρτυς Γοράζδος επίσκοπος Μοραβίας-Σιλεσίας\nΟ άγιος αυτός νεομάρτυς κατά κόσμον Ματθαίος Παυλίκ γενήθηκε στην Μοραβία της Τσεχίας το 1879. Μετά τον Α΄ παγκόσμιο πόλεμο (1919) εστάλη μία αντιπροσωπεία Τσέχων ιερέων στη Ρώμη για να ζητήσουν την αυτονομία της τοπικής Εκκλησίας ώστε να μπορούν να τελούν την Θεία Λειτουργία. Ο πάπας όμως αρνήθηκε να εκπληρώσει το αίτημά τους, έτσι 800.000 περίπου χριστιανοί, μεταξύ των οποίων και ο Ματθαίος, ζήτησαν από τον επίσκοπο του Ορθόδοξου Πατριαρχείου της Σερβίας Δοσίθεο να τους δεχθεί στην Ορθόδοξη Εκκλησία. Έτσι το 1920 ο Ματθαίος μετεστράφη στην Ορθοδοξία. Δέχθηκε νε εκλεγεί επίσκοπος Μοραβίας-Σιλεσίας και χειροτονήθηκε από τον Πατριάρχη Σερβίας Δημήτριο ο οποίος του έδωσε το όνομα του αγίου Γοράζδου (27 Ιουλίου), μαθητή του αγίου Μεθοδίου.\nΤο έργο του στην νεοσύστατη επισκοπή δεν ήταν εύκολο. Πολλοί αποσκίρτησαν βρίσκοντας βαριές τις απαιτήσεις της Ορθοδόξου Εκκλησίας, έτσι δεχόταν έκτοτε επικρίσεις και συκοφαντίες με καρτερία λέγοντας: «Κάθε αλήθεια διά των θλίψεων δοκιμάζεται».\nΜετέφρασε ο ίδιος στα τσέχικα την Θεία Λειτουργία, ίδρυσε έντεκα εκκλησίες, στις οποίες οι ακολουθίες γίνονταν στα τσέχικα, από μεταφράσεις που εκπονούσε ο ίδιος.\nΚατά τον Β΄ παγκόσμιο πόλεμο επτά Τσέχοι αντιστασιακοί δολοφόνησαν τον αντιπρόσωπο του Ράιχ, και ζήτησαν άσυλο στην κρύπτη του Ορθόδοξου καθεδρικού ναού στην Πράγα. Οι Ναζί τους ανακάλυψαν, τους εκτέλεσαν και τους επτά και μαζί μ’ αυτούς συνέλαβαν και τους δύο ιερείς του ναού. Ήταν έτοιμοι μάλιστα να εκτελέσουν πολλούς ορθοδόξους ως αντίποινα, όμως ο Γοράζδος έγραψε γράμμα με σκοπό να εξαγοράσει τους δύο ιερείς του και να προστατέψει τους ορθοδόξους: «Θέτω τον εαυτό μου στην διάθεση των αρχών. Είμαι έτοιμος να υποστώ οτιδήποτε, ακόμη και την ποινή του θανάτου».\nΣυνελήφθη στις 25 Ιουνίου 1942, βασανίστηκε και τουφεκίστηκε στις 4 Σεπτεμβρίου του αυτού έτους, σφραγίζοντας έτσι με το αίμα του τα θεμέλια της Εκκλησίας της Τσεχοσλοβακίας. Παρόλα αυτά τα αντίποινα κατά των ορθοδόξων συνεχίστηκαν, έκλεισαν ναοί, πολλοί ιερείς συνελήφθηκαν και οδηγήθηκαν σε στρατόπεδα συγκέντρωσης στην Γερμανία.\nΗ μνήμη εορτάζεται από την Εκκλησία μας στις 4 Σεπτεμβρίου.


Δημοσιεύθηκε: Στις 05/04/2012 ώρα: 12:05\nΕπιστήμονες από το Πανεπιστήμιο της Οξφόρδης ανέλυσαν συνδυαστικά 47 προγενέστερες επιδημιολογικές μελέτες, που είχαν διεξαχθεί σε 14 χώρες σε περίπου 25.000 πάσχουσες από καρκίνο των ωοθηκών και 80.000 υγιείς εθελόντριες. Η ανάλυση έγινε για να αποσαφηνιστεί το θέμα, καθώς μεμονωμένες οι μελέτες είχαν αντικρουόμενα ευρήματα. «Με τον συνδυασμό των παγκόσμιων επιστημονικών στοιχείων κατέστη σαφές ότι το ύψος είναι παράγοντας κινδύνου για καρκίνο των ωοθηκών», δήλωσε η επικεφαλής ερευνήτρια δρ Βάλερι Μπέραλ, καθηγήτρια στη Μονάδα Επιδημιολογίας του πανεπιστημίου. Όπως γράφουν η δρ Μπέραλ και οι συνεργάτες της στην επιθεώρηση «PLoS Medicine», η ανάλυσή τους κατέδειξε επίσης σαφή συσχέτιση και με την παχυσαρκία σε γυναίκες οι οποίες ουδέποτε είχαν υποβληθεί σε θεραπεία ορμονικής υποκατάστασης μετά την εμμηνόπαυση. «Ο καρκίνος των ωοθηκών μπορεί να προστεθεί στην λίστα των καρκίνων που σχετίζονται με την παχυσαρκία», ξεκαθάρισε η δρ Μπέραλ. Τι σημαίνουν όμως πρακτικά τα νέα ευρήματα; «Εάν συγκρίνουμε μία γυναίκα με ύψος 1.50 με μία άλλη που έχει ύψος 1.72, θα δούμε ότι η ψηλή γυναίκα έχει κατά 23% υψηλότερο κίνδυνο καρκίνου των ωοθηκών», απαντά ο δρ Πωλ Φάροα, λέκτορας Επιδημιολογίας του Καρκίνου στο Πανεπιστήμιο του Κέιμπριτζ. «Εντούτοις, σε απόλυτους αριθμούς η αύξηση είναι λιγότερο δραματική απ’ ό,τι φαίνεται, διότι η γυναίκα με το ύψος 1.50 έχει 16 στις 1.000 πιθανότητες να παρουσιάσει τον καρκίνο αυτό, ενώ εκείνη με το ύψος 1.72 έχει 20 στις 1.000 πιθανότητες». Ανάλογη είναι η διαφορά και μεταξύ μιας γυναίκας με σωματικό βάρος στα κατώτερα όρια του φυσιολογικού και μίας άλλης με σωματικό βάρος στα κατώτερα όρια της παχυσαρκίας, προσθέτει. Ο καρκίνος των ωοθηκών δεν είναι πολύ συχνός αλλά επειδή έχει ασαφή συμπτώματα, ανιχνεύεται συνήθως όταν είναι προχωρημένος, γι' αυτό και τα ποσοστά ίασής του είναι φτωχά. Ωστόσο, ελπίδες για καλύτερη αντιμετώπισή του στα προχωρημένα στάδια δίνει η προσθήκη ενός νέου φαρμάκου, της μπεβασιζουμάμπης, στο χημειοθεραπευτικό σχήμα (πακλιταξέλη και καρβοπλατίνα) που χορηγείται μετά την χειρουργική αφαίρεσή του.


Επιστήμονες εντόπισαν το πιο απομακρυσμένο νερό στο Σύμπαν\nΑρχική Special Topics Επιστήμονες εντόπισαν το πιο απομακρυσμένο νερό στο Σύμπαν\n4 Νοεμβρίου 2021 - 22:44\nΣτις εσχατιές του Σύμπαντος, σε απόσταση 12,8 δισ. ετών φωτός από εμάς βρίσκονται δύο πανάρχαιοι γαλαξίες που βρίσκονται τόσο κοντά ο ένας στον άλλο ώστε οι επιστήμονες τους θεωρούν… γαλαξιακό ζευγάρι και τους έχουν δώσει την κοινή κωδική ονομασία SPT0311-58.\nΑστρονόμοι του Πανεπιστημίου του Ιλινόι Urbana-Champaign χρησιμοποιώντας το τη συστοιχία τηλεσκοπίων ALMA στην έρημο Ατακάμα της Χιλής εντόπισαν στον μεγαλύτερο από τους δύο γαλαξίες του ζεύγους ίχνη νερού. Αν η ανακάλυψη επιβεβαιωθεί θα πρόκειται για το πιο μακρινό σημείο του Σύμπαντος που έχουμε εντοπίσει την παρουσία του πολύτιμου και απολύτως απαραίτητου για την ύπαρξη της ζωής (έτσι τουλάχιστον όπως εμείς την γνωρίζουμε) νερού. Ο γαλαξίας στον οποίο εντοπίστηκε το νερό σχηματίστηκε όταν το Σύμπαν ήταν μόλις 780 εκατ. ετών, όταν βρισκόταν δηλαδή ακόμη σε παιδική ηλικία.\nΗ ύπαρξη του νερού σε αυτόν τον γαλαξία σημαίνει ότι οι πιο σύνθετες χημικές και μοριακές διεργασίες είχαν ξεκινήσει στο Σύμπαν αρκετά νωρίτερα από ότι εκτιμούσαν οι επιστήμονες. Η ύπαρξη του νερού σε εκείνο το χρονικό σημείο υποδεικνύει επίσης ότι τα πρώτα άστρα δημιουργήθηκαν έζησαν και εξαφανίστηκαν μέσα στα πρώτα 800 εκ. έτη της ύπαρξης του Σύμπαντος «σπέρνοντας» έτσι νέα χημικά στοιχεία και μόρια σε ένα περιβάλλον που αρχικά κυριαρχούνταν από ήλιο και υδρογόνο. Ο εμπλουτισμός αυτός οδήγησε στον εντυπωσιακό και πολύπλοκο Κόσμο που γνωρίζουμε σήμερα με τους αμέτρητους και διαφόρων ειδών γαλαξίες, άστρα, πλανήτες και όλα τα άλλα κοσμικά αντικείμενα.\nΟ Sreevani Jarugula, αστρονόμος στο Πανεπιστήμιο του Ιλινόις και επικεφαλής ερευνητής, είπε ότι ανιχνεύτηκε επίσης διοξείδιο του άνθρακα στον τεράστιο γαλαξία. Η παρουσία οξυγόνου και άνθρακα, σημειώνει ο Jarugula είναι «κρίσιμα για τη ζωή». Ο γαλαξίας αποδεικνύει ότι η μοριακή ζωή ξεκίνησε όχι πολύ καιρό μετά τη Μεγάλη Έκρηξη, τη γιγαντιαία έκρηξη που οι επιστήμονες πιστεύουν ότι οδήγησε στην ταχεία διαστολή του σύμπαντος που βλέπουμε σήμερα.\n“Αυτός ο γαλαξίας έχει περισσότερο αέριο και σκόνη σε σύγκριση με άλλους γαλαξίες στο πρώιμο σύμπαν, γεγονός που μας δίνει πολλές πιθανές ευκαιρίες να παρατηρήσουμε άφθονα μόρια και να κατανοήσουμε καλύτερα πώς αυτά τα στοιχεία που δημιουργούσαν ζωή επηρέασαν την ανάπτυξη του πρώιμου σύμπαντος», είπε ο Jarugula σε μια δήλωση .\nΗ ανακάλυψη του νερού δείχνει επίσης ότι ο γαλαξίας είχε αστέρια που τελείωσαν τον κύκλο ζωής τους σε σύντομο χρονικό διάστημα. Το υδρογόνο αναπτύχθηκε όταν συνέβη το Big Bang, αλλά το οξυγόνο προέρχεται από αστέρια που πεθαίνουν.\nΗ NASA είπε ότι τα περισσότερα αστέρια ζουν συνήθως για δισεκατομμύρια χρόνια , αλλά αυτά τα ευρήματα έδειξαν ότι τα αστέρια στο SPT0311-58 πέρασαν τον κύκλο ζωής τους σε λιγότερο από 1 δισεκατομμύριο χρόνια. Ο Jarugula είπε ότι τα ευρήματα δείχνουν πόσο μακριά μπορεί να υπάρχει νερό από τη Γη, αλλά διερωτάται πώς σχηματίστηκαν τα αστέρια και οι γαλαξίες τόσο νωρίς στο σύμπαν.\n“Οι πρώτοι γαλαξίες σχηματίζουν αστέρια με ρυθμό χιλιάδες φορές μεγαλύτερο από αυτόν του Γαλαξία”, είπε ο Jarugula. “Η μελέτη της περιεκτικότητας σε αέριο και σκόνη αυτών των πρώιμων γαλαξιών μας ενημερώνει για τις ιδιότητές τους”.\nEcozen με πληροφορίες από USA Today, Ναυτεμπορική\nΠροηγούμενο άρθροΚλιματικός νόμος: Τι αλλάζει στην αδειοδότηση για Ανανεώσιμες Πηγές Ενέργειας\nΕπόμενο άρθροΚορονοϊός: Ανοίγει σήμερα η πλατφόρμα για την 3η δόση εμβολίου


ΕΠΙΤΡΟΠΗ ΑΛΛΗΛΕΓΓΥΗΣ ΣΤΡΑΤΕΥΜΕΝΩΝ - ΔΙΚΤΥΟ ΕΛΕΥΘΕΡΩΝ ΦΑΝΤΑΡΩΝ ΣΠΑΡΤΑΚΟΣ: Αντί να τους βραβεύσουμε για την βοήθεια τους εμείς τους δικάζουμε.\nΑντί να τους βραβεύσουμε για την βοήθεια τους εμείς τους δικάζουμε.\nΑυτός είναι ένας από τους τίτλους που μπορεί κάποιος βάλει για να περιγράψει συνοπτικά την δίκη που ξεκινά σήμερα Δευτέρα 7 Μαίου στη Μυτιλήνη στο Μονομελές Εφετείο Κακουργημάτων όπου δικάζονται Ισπανοί και Δανοί εθελοντές ναυαγοσώστες. Συγκεκριμένα στις 16 Ιανουαρίου 2016 ειδοποιήθηκαν για μια βάρκα γεμάτη με πρόσφυγες που κινδύνευε να ναυαγήσει ανοιχτά της Λέσβου.\nΑμέσως οι τρεις Ισπανοί εθελοντές μέλη της Proem-Aid και οι δυο Δανοί μέλη της Team Humanity έσπευσαν με το φουσκωτό σκάφος τους να βοηθήσουν την βάρκα και την ρυμούλκησαν στις ακτές του νησιού. Αμέσως μόλις έπιασαν λιμάνι συνελήφθησαν από το λιμενικό με τις κατηγορίες για απόπειρα παράνομης μεταφοράς μεταναστών στην Ελλάδα. Τότε μετά την σύλληψη τους οδηγήθηκαν στον ανακριτή όπου τους έβαλε περιοριστικά μέτρα και εγγυήσεις και τους άφησε ελεύθερους. Οι Ισπανοί και Δανοί ναυαγοσώστες έσωσαν και σώζουν τις ζωές χιλιάδων προσφύγων στις περιοχές όπου δραστηριοποιούνται μια από αυτές ήταν και η Λέσβος. Σημειωτέον ότι πρόκειται για επαγγελματίες πυροσβέστες, δημοσίους υπαλλήλους που έρχονταν εθελοντικά στη Λέσβο για να συνδράμουν στη διάσωση ανθρώπινων ζωών. Έχει δε υπολογιστεί πως έχουν διασώσει, την περίοδο που το ελληνικό κράτος ήταν παντελώς απών, πάνω από 50.000 πρόσφυγες στις ακτές της Λέσβου.Η ποινικοποίηση της αλληλεγγύης και του ανθρωπισμού που επιχειρείται μ αυτή την δίκη δεν πρέπει να περάσει.


Ο Γιούνκερ βλέπει... "αγγλοσαξωνικό δάκτυλο" - Ειδήσεις - Νέα Κρήτη\nΤώρα διαβάζετε: Ο Γιούνκερ βλέπει... "αγγλοσαξωνικό δάκτυλο"\nΑνανέωση 06/05/2015, 16:52\nΟ Γιούνκερ βλέπει... "αγγλοσαξωνικό δάκτυλο"\nΚαι ενώ φαίνεται ότι στο "στρατόπεδο" των δανειστών υπάρχουν κάμποσα... ρήγματα, ο επικεφαλής της Κομισιόν Ζαν Κοντ Γιουνκέρ έριξε... λάδι στη φωτιά, μιλώντας για προσπάθειες του αγγλοσαξονικού παράγοντα να... αποδομήσει την ευρωζώνη!\nΓι' αυτό άλλωστε, όπως είπε σε ομιλία του, υπάρχει διαφωνία μεταξύ ΔΝΤ και ΕΕ για το τι μέλλει γενέσθαι με την Ελλάδα! Η δήλωση έγινε δεκτή με μικτές αντιδράσεις από το μεγαλύτερο μέρος των ευρωπαϊκών μίντια, με τη γερμανική Frankfurter Allgemeine Zeιtung να συμπεραίνει ότι «πρόκειται για θεωρία συνομωσίας».\nH διαφωνία μεταξύ ΔΝΤ και ΕΕ για το τι μέλλει γενέσθαι με την Ελλάδα αποδίδεται από τον Γιούνκερ στις προσπάθειες αποδόμησης της ευρωζώνης από τον αγγλοσαξωνικό κόσμο.\nΟι διαπραγματεύσεις ανάμεσα στην Ελλάδα και τους δανειστές της οδεύουν - ελλείψει ρευστότητας - στην τελευταία πράξη του δράματος με μια νέα διάσταση απόψεων να επισκιάζει τις σχέσεις ανάμεσα στους ίδιους τους δανειστές. Ενώ στο non paper του Μαξίμου περιγράφεται ως σκηνικό ρήξης, ο γερμανικός Τύπος τη χαρακτηρίζει ως «ισχυρή διαφωνία».\nΗ κύρια αιτία αυτής της διαφωνίας έχει τις ρίζες της, σύμφωνα με τους αρθρογράφους της Frankfurter Allgemeine Zeιtung, στη διαφορετική αντιμετώπιση του ελληνικού προβλήματος. Ενώ η Ευρωπαϊκή Επιτροπή υιοθετεί, για πολιτικούς λόγους και μόνο, μια πιο χαλαρή και ευέλικτη στάση στην εφαρμογή της συμφωνίας, το ΔΝΤ επικαλείται τους αυστηρούς κανόνες που απορρέουν από το καταστατικό του και επιμένει στην υλοποίηση των συμφωνηθέντων. Αυτό σημαίνει πρακτικά ότι μπορεί να εκταμιεύει δάνεια μόνο όταν ένα χρέος είναι βιώσιμο. Σύμφωνα με το Ταμείο το ελληνικό χρέος δε φαίνεται να είναι βιώσιμο μετά την επί τα χείρω αναθεώρηση των προοπτικών ανάπτυξης της ελληνικής οικονομίας και επειδή η ελληνική κυβέρνηση αρνείται να πάρει μέτρα λιτότητας και να εξυγιάνει τα δημοσιονομικά της.\nΟι... αγγλοσάξονες αποδομητές\nΑντίθετα, για την Κομισιόν η παραμονή της Ελλάδας στην ευρωζώνη παραμένει στόχος ύψιστης προτεραιότητας για να μη διαλυθεί η ευρωζώνη. Χθες για μια ακόμη φορά ο πρόεδρος της Ευρωπαϊκής Επιτροπής Ζαν Κλοντ Γιούνκερ, σε ομιλία του στο βελγικό πανεπιστήμιο της Λουβέν, απέκλεισε ενδεχόμενο Grexit, εμπλουτίζοντας το οπλοστάσιο υπέρ της ελληνικής παραμονής στο ευρώ με ένα ακόμη επιχείρημα που προκάλεσε αίσθηση. Υποστήριξε ότι εάν βγει η Ελλάδα από την ευρωζώνη ο αγγλοσαξονικός παράγων θα κάνει το παν για να καταστρέψει ολόκληρη την ευρωζώνη. Ο αρμόδιος επίτροπος Πιερ Μοσκοβισί, που συνάντησε χθες τον Έλληνα υπουργό Οικονομικών Βαρουφάκη, έσπευσε να αποκλείσει επαναφορά της ευρωζώνης στην προτέρα κατάσταση.\n«Δεν ετοιμαζόμαστε για Grexit, διότι πιστεύουμε στη συνοχή της νομισματικής ένωσης, η οποία είναι μη αναστρέψιμη».\nΗ επιχειρηματολογία Γιούνκερ προκάλεσε ειρωνικά σχόλια. Γερμανοί σχολιαστές στην ίδια εφημερίδα την κατατάσσουν στις θεωρίες συνωμοσίας.\n«Eίναι το τελευταίο που χρειάζεται αυτήν τη στιγμή η Ελλάδα», όπως επισημαίνουν.\n«Πιθανότατα για τον Γιούνκερ το ΔΝΤ ανήκει στον αγγλοσαξονικό κόσμο και ίσως να θεωρεί προσπάθεια καταστροφής την υπόμνηση ότι τα προγράμματα βοήθειας υπόκεινται σε κανόνες». Έτσι όπως διαμορφώνεται η κατάσταση, το ΔΝΤ και οι ευρωπαίοι εταίροι εμμένουν σε ένα αυστηρό πρόγραμμα μεταρρυθμίσεων, ενώ όπως τουλάχιστον υποστηρίζουν παρατηρητές, η Ευρωπαϊκή Επιτροπή θέλει με οποιοδήποτε τίμημα να κλείσει τις διαπραγματεύσεις με την Αθήνα.


Εισαγωγή στην παιδαγωγική επιστήμη - ZAFEIRIOU.GR Βιβλιοπωλείο για αναγνώστες με απαιτήσεις\nHome > BOOKS>Κοινωνικές επιστήμες>Εκπαίδευση. Παιδαγωγική>Παιδαγωγική>Εισαγωγή στην παιδαγωγική επιστήμη\nISBN code or BARCODE: 9789609552332\nZafeiriou Price: 31,92€\nΒιβλία εισαγωγής στην "Παιδαγωγική επιστήµη" δεν απουσιάζουν από την ελληνική βιβλιογραφία. Εκείνο όµως που δεν φαίνεται να προωθείται είναι η ελληνική παιδαγωγική σκέψη και πράξη. Όχι πως η επιστήµη έχει σύνορα. Μια τέτοια θεώρηση θα ήταν λάθος. Οι Κοινωνικές όµως Επιστήµες έχουν συγκεκριµένο πεδίο αναφοράς και µε την έννοια αυτή τα πορίσµατα και οι διαπιστώσεις τους είναι χωροχρονικά προσδιορισµένα. Γι’ αυτό εξάλλου η αβασάνιστη αποδοχή και η «µεταµόσχευση» ξένων παιδαγωγικών αντιλήψεων και ιδεών έβλαψαν συχνά το ελληνικό σχολείο και οδήγησαν σε απρόβλεπτες εκπαιδευτικές παρενέργειες.\nΣυγγραφέας Πυργιωτάκης Ιωάννης Ε.


Ο Σαμαράς είναι αλλού | Η Εφημερίδα των Συντακτών\nΑπό την Κουμουνδούρου παρακολουθούν με προσοχή τα όσα εκτυλίσσονται με την εκλογή Προέδρου της Δημοκρατίας, αν και επισημαίνουν ότι «πρωτεύον» ζήτημα είναι η πολιτική πτώση της συγκυβέρνησης και όχι η πτώση της με ένα κοινοβουλευτικό τερτίπι.\nΟ πρωθυπουργός πολιτεύεται σαν να μην κυβερνά την Ελλάδα αλλά μια άλλη χώρα: είναι η κοινή εντύπωση που μεταφέρουν κορυφαία στελέχη του ΣΥΡΙΖΑ αποτιμώντας το άρθρο του στην «Καθημερινή». Χαρακτηριστικά ο Πάνος Σκουρλέτης σχολίασε χθες ότι ο κ. Σαμαράς «επιβεβαιώνει την απόλυτη πίστη του στις μνημονιακές πολιτικές», καταλόγισε στον πρωθυπουργό «προκλητικότητα», αλλά και πως επιδιώκει, μαζί με τους υπόλοιπους νεοφιλελεύθερους, τη «σταθερότητα» του μνημονιακού «καθεστώτος».\nΟ δε Γιάννης Δραγασάκης σχολίασε ότι «όλο το άρθρο του κ. Σαμαρά είναι ερήμην της πραγματικότητας, δηλαδή δεν υπάρχει κοινωνία, δεν υπάρχει φτώχεια, δεν υπάρχει διαλυμένο κράτος» και πως «είναι γεμάτο αντιφάσεις. Κατηγορεί εμάς ότι χαρακτηρίζουμε το χρέος μη βιώσιμο.\nΤελικά είναι βιώσιμο το χρέος ή δεν είναι;». Αυτό το ερώτημα ανάγεται άλλωστε για την Κουμουνδούρου σε μείζον, αφού, όπως είπε ο Π. Σκουρλέτης, «ο σημερινός πρωθυπουργός, για άλλη μια φορά, με την τοποθέτησή του, πως το χρέος είναι βιώσιμο, παίρνει οριστικό διαζύγιο από την υπόθεση της διαπραγμάτευσης».\n«Το πρόβλημα που έχουμε εδώ είναι ότι το τέλος της ύφεσης δεν σημαίνει τέλος της κρίσης» συνόψισε εξ άλλου ο Γ. Δραγασάκης μιλώντας στον «Αθήνα 984», μεταφέροντας την οπτική του ΣΥΡΙΖΑ σχετικά με την πιθανή σύναψη συμφωνίας μεταξύ των κυβερνώντων και των δανειστών σε ένα διάδοχο μνημονιακό σχήμα. Στην αξιωματική αντιπολίτευση θεωρούν ότι η «γραμμή» πίστωσης, εκτός της επιτήρησης και του «μνημονίου συνεννόησης» που θα επιφέρει, δεν δίνει το παραμικρό πραγματικό αναπτυξιακό εργαλείο για την ελληνική οικονομία, με μια νέα κρίση να «επικρέμαται».\nΟ ΣΥΡΙΖΑ, πάντως, παρακολουθεί με προσοχή και τα όσα εκτυλίσσονται αναφορικά με την προεδρική εκλογή, αν και ξεκαθαρίζουν ότι «πρωτεύον» ζήτημα αποτελεί η πολιτική πτώση της κυβέρνησης και όχι η πτώση της με ένα κοινοβουλευτικό τερτίπι. Η αποστροφή του Μανώλη Γλέζου, ότι είναι πιθανό να εκλέξει Πρόεδρο της Δημοκρατίας η παρούσα Βουλή, ουσιαστικά εκφράζει την ανησυχία μιας μερίδας στελεχών για την έκβαση των παρασκηνιακών διεργασιών για την εξασφάλιση των 180. Ο ευρωβουλευτής είπε μεταξύ άλλων ότι η εκλογή Προέδρου «εξαρτάται από το οικονομικό και πολιτικό σύστημα, ελληνικό και ξένο, αν θέλει ή δεν θέλει τον Αντώνη Σαμαρά», ενώ «ειδικά οι βουλευτές της Ν.Δ. και του ΠΑΣΟΚ δεν θέλουν εκλογές».\nΟ κοινοβουλευτικός εκπρόσωπος, Θοδωρής Δρίτσας, αναφορικά με τα ρεπορτάζ για κινήσεις ανεξάρτητων βουλευτών προς μια κυβέρνηση ειδικού σκοπού και συγκέντρωση των 180, δήλωσε «Στο Κόκκινο» ότι «είναι αυτονόητο ότι θα υπάρχουν τέτοιες κινήσεις και πάρα πολλές άλλες, αλλά δεν φαίνεται να ευδοκιμεί καμία». Επισήμανε όμως ότι «το κύριο ζήτημα είναι η πολιτική διαφάνεια», ενώ είναι «μείζονος σημασίας πολιτικό διακύβευμα να εκλεγεί Πρόεδρος της Δημοκρατίας από μια Βουλή που θα εξασφαλίζει τη γνήσια εκπροσώπηση της ελληνικής κοινωνίας».\nΜια «προεκλογική» συνέντευξη\nΩς άτυπη παραδοχή της ήττας του στη μάχη της προεδρικής εκλογής χαρακτήριζαν οι κορυφαίοι του ΣΥΡΙΖΑ τη συνέντευξη του πρωθυπουργού, θεωρώντας ότι επιβεβαιώνεται με τον πιο επίσημο τρόπο η εκτίμησή τους ότι οι...\nΑΝΤΙΠΟΛΙΤΕΥΣΗ 04.12.2014, 06:00\nTo σύνδρομο του ικέτη\nAπό τη μια ταπείνωση στην άλλη πορεύεται η κυβέρνηση, όπως εκτιμά ο ΣΥΡΙΖΑ, θεωρώντας ότι στην παρούσα φάση το πρόβλημα βρίσκεται στην πλευρά του πρωθυπουργού και όχι στην τρόικα, η οποία ούτως ή άλλως...\nΨάχνουν και ψάχνονται για το χρέος\nΟ υπεύθυνος Οικονομικής Πολιτικής του ΣΥΡΙΖΑ Γ. Μηλιός και άλλοι δύο οικονομολόγοι διοργανώνουν ημερίδα με την πρότασή τους για την απομείωση, χωρίς να την έχουν συζητήσει στα κομματικά όργανα.


Ψηφιακή τέχνη που δημιουργήθηκε εξ' ολοκλήρου από τη μαθήτρια Γιώτα Ανωγειανάκη, τάξη Α @ 11ο Γυμνάσιο Ηρακλείου, στο μάθημα της Αγγλικής Γλώσσας, η οποία εμπνεύστηκε από το έργο # Erasmus +, Eco Schools: Τα μικρά βήματα κάνουν μεγάλη διαφορά. Μαζί φροντίζουμε το σπίτι μας!\nΜαθητική εκστρατεία ενημέρωσης για τη σημασία του Νερού στον άνθρωπο και στον πλανήτη γενικότερα. Μια πρωτοβουλία της περιβαλλοντικής ομάδας του σχολείου μας που στόχο έχει να υπενθυμίσει στους ανθρώπους τη σημασία του νερού και να προωθήσει τη βιωσιμότητα της διαχείρισης των υδάτινων πόρων.\nΚύριος στόχος του Ευρωπαϊκού προγράμματος “ Little steps make a big difference. Together we care for our home ” αποτελεί η ανταλλαγή καλών πρακτικών σε θέματα ευαισθητοποίησης των μαθητών σε σχέση με το περιβάλλον και την οικολογία. Πιο συγκεκριμένα, οι μαθητές του σχολείου μας θα έχουν τη δυνατότητα να ασχοληθούν με θέματα σχετικά με το περιβάλλον και την οικολογία και να συνεργαστούν με μαθητές και καθηγητές από τις χώρες- εταίρους. Συντονίστρια χώρα είναι η Πολωνία και η Ελλάδα θα συμμετέχει στη σύμπραξη μαζί με την Ισπανία, την Τουρκία, τη Ρουμανία και τη Σλοβακία. Στόχος του προγράμματος είναι η ένταξη του σχολείου μας στο Δίκτυο των Οικολογικών Σχολείων, η ευαισθητοποίηση, η εκπαίδευση και η αλλαγή στάσης των μαθητών/τριών σε θέματα που αφορούν το περιβάλλον, μέσα από συμμετοχικές διαδικασίες στη λήψη αποφάσεων, στο σχεδιασμό και στην εφαρμογή των δράσεων, ώστε τα σχολεία να γίνουν κοινότητες αειφορικής συμβίωσης σε παιδαγωγικό αλλά και πρακτικό επίπεδο.\nΣΤΟ ΕΥΡΥ ΚΟΙΝΟ


Βαρκελώνη Σχολική εκδρομή 5 ημ\nΕκδρομή στη Βαρκελώνη 5 ημερών Σχολική εκδρομή\nΒόλτα στις ιστορικές γειτονιές της πρωτεύουσας της Καταλονίας…\nCosta Brava - Port Aventura - Universal Studios - Γιρόνα\n1η Ημέρα: ΒΑΡΚΕΛΩΝΗ – COSTA BRAVA\nΣυγκέντρωση στο σχολείο, επιβίβαση στο λεωφορείο και μεταφορά στο αεροδρόμιο όπου θα ακολουθήσει πτήση για Βαρκελώνη. Άφιξη και άμεση αναχώρηση για Costa Brava. Στη διάρκεια της διαδρομής θα μας εντυπωσιάσουν τα γραφικά χωριουδάκια και οι ομορφιές της ισπανικής υπαίθρου. Άφιξη στο ξενοδοχείο και τακτοποίηση στα δωμάτια. Απόγευμα ελεύθερο. Δείπνο & διανυκτέρευση.\n5η Ημέρα: ΓΙΡΟΝΑ – ΒΑΡΚΕΛΩΝΗ – ΕΠΙΣΤΡΟΦΗ\nΜετά το πρόγευμα η σημερινή ημέρα περιλαμβάνει επίσκεψη στην ιστορική πόλη Γιρόνα. Εκεί θα δούμε, μεταξύ άλλων, τον Καθεδρικό Ναό και την εβραϊκή περιοχή. Στη συνέχεια θα καταλήξουμε στο χωριό Φιγκουέρες, τη γενέτειρα του Salvador Dali και θα επισκεφθούμε το περίφημο μουσείο του Dali. Επιστροφή στη Βαρκελώνη, μεταφορά στο αεροδρόμιο, όπου θα πάρουμε την πτήση της επιστροφής. Άφιξη & μεταφορά στο σχολείο.\nΑεροπορικά εισιτήρια για ΒΑΡΚΕΛΩΝΗ με απευθείας πτήση.\nΔιαμονή σε επιλεγμένο ξενοδοχείο 3* ή 4*, σε τρίκλινα-τετράκλινα δωμάτια οι μαθητές και σε μονόκλινα-δίκλινα οι συνοδοί καθηγητές.\nΗ είσοδος στα Universal Studios.\nMazi Travel & Events. \_ Κατηγορίες \_ Όλα τα ταξίδια \_ Σχολικές εκδρομές \_ Σχολικές εκδρομές στο εξωτερικό \_ Βαρκελώνη Σχολική εκδρομή 5 ημ